IMEJ EKSENTRIK JADI BUAH MULUT, SARAH 'SEKOLAHKAN' NETIZEN: "NAMPAK MAKIN TERUK ITU KAMU"

Baru-baru ini, pelakon Sarah Hildebrand telah memuat naik gambar dirinya yang berambut merah dan mengenakan solekan pucat di laman Instagram miliknya.

Namun begitu, gambar Sarah tampil dengan imej eksentrik itu mendapat kritikan pengguna yang terganggu dengan visual: "Makin pelik dia ni," antara komen yang ditulis.

Sarah bagimanapun dilihat tampil semula membidas komen negatif yang dilemparkan terhadapnya dengan menegaskan gambar berkenaan telah dirakamkan sejak sekian lama dan baru dimuatnaik di akaun media sosialnya.

"Tak payahlah nak emosi nangis-nangis sangat. Getting worse bagai. Gambar-gambar ini telah dirakam sudah lama yang mana itu bukan hal kamu pun. Urusan kamu adalah cuba untuk menjadi lebih baik dan tidak menghakimi orang lain.

Klik untuk gambar besar

"Berhenti membuat kesimpulan tentang orang lain yang kamu tidak kenal pun. Bagi saya, yang nampak makin teruk itu kamu. Semoga kamu punyai masa untuk membuat refleksi diri," jawabnya.

Tambahannya, tidak adil untuk individu luar untuk menilai dirinya sedangkan masing-masing punyai latar belakang dan kehidupan yang berbeza.

"Apa yang kamu nampak pelik mungkin tak sama dengan orang lain. Ia subjektif. Sepertimana kamu fikirkan komen kamu itu sangat penting walhal ia mungkin subjektif bagi orang lain. Tutup litup, tapi hati masih hitam, Dalam kegelapan masih mencari-cari sesuatu untuk isi," kata Sarah lagi.

Dalam pada itu, isteri kepada Otto Gillen itu turut mengemaskni hantaran berbentuk kata-kata kepada pihak yang kerap mencari kesalahan orang lain.

"Rasa kasihan sangat kepada orang yang suka menghukum, mencaci, menghina orang lain sedangkan orang dihina itu tak kacau pun hidup mereka. Kasihan, ramai yang tidak dapat kasih sayang yang cukup. Ramai yang tak dapat perhatian yang diinginkan. Ramai yang tak dapat capai yang diimpikan.

"Semua tak pernah cukup buat mereka. Sehingga melepaskan geram pada orang lain, tanpa menyedari diri mereka bergelumang dalam gejala negatif yang datang dari suka duka kehidupan mereka sendiri," tulisnya.

Dalam kemaskini foto di Instagramnya, Sarah menyifatkan sesi fotografi tersebut mengambil dari karakter Willy Wonka & Mat Hatter (lakonan Johny Depp), Eternal Sunshine of the Spotless Mind (Kate Winslet) dan The Fifth Element (Milla Jovovich).

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERNIKAHAN RAHSIA SAERAH...

Pernikahan rahsia Siti Saerah yang dikhabarkan berlangsung pada 27 Oktober lalu akhirnya terbongkar jua. Saerah bernikah dengan lelaki yang dikenali sebagai Epul atau Saiful Anuar, 27. Mereka kini dipercayai sedang berbulan madu di salah sebuah pusat peranginan di Johor."Memang saya akui yang adik ipar saya itu telahpun bernikah kira-kira dua minggu yang lalu dan majlis hanya dibuat secara sederhana sahaja dihadiri oleh ahli keluarga terdekat kedua-dua belah pihak di Kuala Lipis, Pahang."Bagi kami sekeluarga, apa yang lebih penting ialah Saerah sekarang sudah selamat bernikah dengan lelaki pilihannya dan menjadi seorang isteri sekarang," ujar seorang ahli keluarga terdekat Saerah dipetik sebagai berkata.KLIK UNTUK IMEJ BESAR...GAMBAR-GAMBAR LAIN: KLIK DI SINI....(\__/)(='.'=)(")_(")www.myartis.com 2010


KEADAAN ALIFF AZIZ - BELLA SEDIH, HARAP NETIZEN TAK TERUS BERI TEKANAN

Berhubung keadaan bekas suaminya, penyanyi dan pelakon Aliff Aziz yang tidak terurus menerusi satu rakaman video yang tular, pagi tadi, Bella Astillah mengakui dirinya sedih serta bersimpati melihatnya. Bella berkata, dia difahamkan, bekas suaminya sedang berdepan tekanan dan kemurungan, serta berharap orang ramai tidak terus memberikan tekanan, biarpun Aliff sering mencetuskan pelbagai kontroversi.

"Dia seperti hilang punca dalam hidup, namun apakah kita harus bersorak gembira dan mempersenda dirinya? Di mana sifat perikemanusiaan kita? Lebih baik kita mendoakan dia kerana kita sendiri tidak tahu apa dan bagaimana kesudahan hidup kita," ujarnya.

Ibu kepada cahaya mata lelaki, Mohamed Ayden Adrean yang berusia dua tahun itu berkata, dia yang bercerai pada 16 Mei lalu dengan Aliff selepas tidak dapat pertahankan rumah tangga yang dibina pada 9 September 2016 itu tidak dapat menahan sebak ketika menghubungi bekas suaminya sejurus tiba dari Melbourne, Australia, awal pagi tadi.

Klik untuk gambar besar

"Apa juga yang terjadi, dia tetap bapa kepada anak saya. Sebelum berangkat ke Melbourne, baru-baru ini, saya sempat bawa anak bertemu Aliff di Singapura untuk mereka luangkan masa bersama. Saya tidak pernah berdendam, malah sudah memaafkan setiap perbuatannya. Mereka yang dekat dengannya, bantu dan lindungi. Jangan biarkan dia terumbang-ambing dalam mencari erti hidup,” katanya.

Terdahulu penyanyi kelahiran Singapura itu mencetuskan kontroversi lagi apabila gambarnya tidak berbaju mempamerkan tatu yang diukir nama Bella, tular di Twitter, malam semalam. Aliff, bagaimanapun menjelaskan ukiran itu dihasilkan menggunakan inai.

www.myartis.com / Sumber & foto: Berita Harian & Instagram Bella Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REDA ANDAI AJALNYA SAMPAI - NASH BERSYUKUR DIBERI KESEMPATAN TERUSKAN HIDUP

Penyanyi Datuk Nash mengaku reda andai ajalnya sampai selepas berdepan detik cemas apabila kenderaan utiliti sukan (SUV) miliknya yang dipandu rakan terbabas dalam kemalangan di Kilometer 250.8, Lebuhraya Utara-Selatan (PLUS) arah utara, iaitu berhampiran Seremban, petang Selasa. Berlapang dada menerima segala kemungkinan, Nash atau nama sebenar, Nasharudin Elias, 61, tidak takut dijemput Tuhan.

"Namun, saya bersyukur, Allah masih beri kesempatan untuk saya meneruskan hidup. Jujur diakui, andai ditakdirkan nyawa dicabut ketika itu, saya tidak perlu takut. Ikhlas saya katakan, hidup lawannya mati. Kita semua menuju ke situ... Mati itu pasti," katanya.

Dalam kejadian kira-kira jam 4 petang kelmarin, Nash yang juga vokalis band rock popular era 1980-an, Lefthanded, luka pada muka dan sakit dada selepas kenderaan dinaikinya bersama pemandu, terbabit dalam kemalangan.

Ketika kejadian, SUV jenis Toyota Harrier yang dinaiki Nash bersama pemandu berusia 33 tahun itu dalam perjalanan dari Johor ke Kuala Lumpur.

Ketua Polis Daerah Seremban, Asisten Komisioner Mohd Said Ibrahim dilaporkan berkata, nahas berlaku apabila kereta dinaiki Nash melanggar lopak air hingga menyebabkan kenderaan terbabit hilang kawalan.

Kenderaan itu kemudian terbabas dan melanggar tembok penghadang jalan di sebelah kiri lebuh raya. Kemalangan itu disiasat mengikut Rule 10 LN 166/59 dan dilaporkan, siasatan lanjut masih diteruskan.

Menerima rawatan di Hospital Tuanku Ja'afar (HTJ) di Seremban, Nash yang ditemani anaknya, mengaku stabil: "Saya dalam keadaan stabil. Saya minta dibenarkan pulang secepat mungkin. Saya minta keluar petang ini (semalam). Keputusan imbasan CT Scan yang diperoleh juga menunjukkan saya okay.

"Saya dimaklumkan, tidak mengalami keretakan atau patah pada mana-mana anggota badan. Pendek kata, saya tidak cedera teruk. Cuma sehingga sekarang, badan saya sakit dan sengal membabitkan urat. Selain itu, dua batang gigi saya agak goyang dan kebas. Bibir bahagian atas dan bawah pun koyak dan terpaksa dijahit," jelasnya.

Berkongsi detik mendebarkan kelmarin, Nash berkata, ketika kejadian, dia yang duduk di sebelah pemandu, terlelap. Namun, Nash sangat bersyukur, ketika kejadian, tiada kenderaan lain terbabit sama

"Namun, kira-kira 30 minit selepas kejadian dan dibawa ke hospital, polis ada beritahu berlaku satu lagi kemalangan di lokasi sama. Saya kurang pasti kenapa berulang kemalangan di situ. Mungkin ada kesan minyak di atas jalan," tuturnya.

Penyanyi lagu Pada Syurga Di Wajahmu itu juga bersyukur kerana menyedari ramai orang menyayanginya: "Kemalangan ini membuka mata saya... Ramai yang sayang. Saya bersyukur atas nikmat ini. Ramai kenalan termasuk teman artis yang menghubungi dan menghantar pesanan mendoakan kesejahteraan diri.

"Saya tersedar selepas kereta dipandu rakan terbabas dan rasa terhentak. Apabila dikeluarkan dari kereta, badan saya terasa sakit lain macam... Sakit sangat urat dalam badan. Bibir saya pun pecah. Kereta pula memang rosak dan hancur teruk.

"Ada teman dari Sabah dan Sarawak termasuk negara lain seperti Brunei, Singapura dan Indonesia. Ada juga panggilan dan mesej yang tidak sempat saya balas. Saya anggar kira-kira 500 panggilan tidak dijawab, sama juga mesej yang diterima melalui aplikasi WhatsApp," ujarnya.

Nash yang aktif mengikuti kegiatan tabligh berkata, teman-teman tabligh turut melakukan solat hajat dan bacaan Yassin: "Mereka anjurkan solat hajat dan bacaan Yassin pada waktu Maghrib, kelmarin," katanya yang memiliki tiga cahaya mata dan enam cucu.

Sebelum ini, dilaporkan Nash tidak selesa apabila foto bersama jemaah tabligh tersebar menerusi media sosial hingga mencetuskan pelbagai spekulasi kurang enak dalam kalangan netizen, baru-baru ini.

Nash berkata, penyertaan dalam kumpulan tabligh bukanlah perkara baharu, malah dirinya mempunyai alasan tersendiri untuk tidak mendedahkannya kepada masyarakat. Nash mengaku mula mengikuti kegiatan tabligh antara empat hingga lima tahun lalu.

Memulakan karier sebagai penyanyi bersama kumpulan Lefthanded yang ditubuhkan pada 1976. Merakamkan empat album bersama Lefthanded. Album solo pertama berjudul Nash yang memuatkan lagu 'Pada Syurga Di Wajahmu' meledak pada 1992 hingga diangkat sebagai Juara Lagu tahun sama. Antara lagu popular 'Zahir Tak Terucap', 'Ku Di Halaman Rindu', 'Ku Kehilangan Cinta Tiga Dimensi' dan 'Tiada Lagi Kidungmu'.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAMPAK 'BABY BUMP' - WAWA ZAINAL HAMIL ANAK KE-4?

Baru-baru ini, pasangan pelakon Aeril Zafrel dan Wawa Zainal telah meraikan ulang tahun ke-8 anak sulung mereka, Ahmad Fakhruddin Attar dan telah berkongsi sekitar sambutan menerusi sebuah video yang dimuat naik di laman Instagram masing-masing.

Namun, apa yang lebih menjadi perhatian apabila netizen mengatakan seolah kelihatan 'baby bump' pada perut Wawa. Bagaimanapun, setakat ini masih tiada pengesahan daripada Wawa mengenai dakwaan berkenaan.

Untuk makluman, Aeril dan Wawa mendirikan rumah tangga pada 2012 dan dikurniakan tiga anak iaitu Ahmad Fakhruddin Attar, 7, Hayla Maghfiratul Adzkiyaa, 5, dan Aya Soffya yang kini berusia setahun.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI SAHARUL RIDZWAN HAMIL ANAK KEDUA, HARAP BABY GIRL

Tahniah kami ucapkan kepada pelakon Saharul Ridzwan dan isterinya, Qaabila Deena Amir yang bakal menimang cahaya mata kedua tidak lama lagi. Saharul atau nama penuhnya Mohd Saharul Ridzwan Hashim, 30, berkongsi sepotong video mengumumkan berita gembira tersebut menerusi akaun Instagram (IG) miliknya.

Malah, Saharul turut berterima kasih kepada isteri tercinta di atas pengorbanan yang dilakukan: "Alhamdulillah. Terima kasih atas semua doa anda semua sebelum ini. Doakan semuanya dipermudahkan dan kami sekeluarga dilindungi Allah. Alhamdulillah syukur. Terima kasih isteri utk pengorbanan besar dlm hidup awak sekali lagi. Saya sayang awak @deenaemir".

Manakala menerusi laman Instagram isteri Saharul, dia memuatnaik gambar alat ujian kehamilan dan anak sulungnya, Muhammad Luth Ali sedang memeluk patung beruang di dalam kereta. Melihat pada kapsyennya, Deena memberitahu kehilangannya di laman sosial kerana menantikan waktu sesuai untuk berkongsi berita gembira itu. Dalam masa sama, Deena mengharapkan mereka dikurniakan cahaya mata perempuan meskipun belum mengetahui jantina anak yang dikandungnya itu.

Klik untuk gambar besar

"Assalammualaikum. This boy going to be a big brother! And this is the reason why suddenly Deena 'hilang dari radar'. Alhamdulillah syukur Ya Allah segala puji bagiMu atas nikmat yang lama ditunggu kini telah tiba pada masa yang tepat. Jangan pernah putus asa & jangan pernah bersangka buruk denganNya...

"Semoga mummy sihat & kuat, baby yang dikandung juga dalam keadaan sihat, sempurna sifatnya, dilindungi dari segala kejahatan/keburukan/kemudaratan, cantik rupa parasnya, baik akhlaknya, menjadi anak yang soleh & solehah. Moga baby girl kali ni. Tolong aamiinkan ya," tulis isteri Saharul.

Menjengah di ruangan komen, rata-rata pengikut turut sama mengucapkan tahniah kepada pasangan ini serta mendoakan semoga segalanya dipermudahkan. Terdahulu, Saharul dah isteri sememangnya pernah merancang untuk menimang cahaya mata perempuan selepas dikurniakan zuriat lelaki, Muhammad Luth Ali, dua tahun. Saharul mendirikan rumah tangga bersama Qaabila pada 16 September 2016.

www.myartis.com / Sumber & foto: Astro Gempak, mStar, Instagram Saharul Ridzwan & Qaabila Deena Emir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HISAP ROKOK DALAM RUNNING MAN - JI SUK JIN TERUK DIKRITIK

Peserta Running Man yang sering digelar 'hidung besar' iaitu Ji Suk Jin teruk dikecam gara-gara menghisap rokok elektronik dalam salah satu siri tersebut. Lebih teruk, episod itu juga tidak disunting dan disiarkan untuk tontonan baru-baru ini.

Meskipun pihak produksi telah memohon maaf atas kecuaian yang tidak disengajakan itu, namun mereka dan Suk Jin telah menerima banyak komen negatif daripada peminat di Korea hingga ada yang mendakwa memberi pengaruh buruk pada penonton generasi muda.

Untuk info, semua rancangan yang diterbitkan stesen televisyen di Korea tidak dibenarkan melibatkan adegan rokok disiarkan.

"Insiden itu sebenarnya diambil sewaktu mereka sedang berehat dan dia (Suk Jin) sangka babak itu tidak akan disiarkan dalam episod tersebut jadi sebab itu dia menggunakan rokok elektronik tersebut.

"Kami memohon maaf atas kesusahan yang timbul. Apa pun alasannya, babak yang sepatutnya tidak disiarkan telah tersiar.

Salah satu babak dalam running man di mana Ji Suk Jin
menghisap rokok - Klik gambar untuk size besar

"Pihak kami ingin memohon maaf sekali lagi kepada penonton dan selepas ini kami akan memberikan tumpuan dan lebih berhati-hati sewaktu penggambaran," kata jurucakap bagi pihak Ji Suk Jin.

"Pihak produksi ingin mohon maaf atas perkara yang berlaku. Ini merupakan kecuaian pihak produksi dan kami akui terlepas pandang babak tersebut kerana babak itu sangat pendek," ujar wakil pihak produksi pula dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ADI PUTRA BAKAL TIMANG ZURIAT?

Baru-baru ini ada satu dakwaan dimana isteri kedua Adi Putra yang dikahwininya pada pertengahan tahun lalu dikatakan sedang hamil anak pertama mereka.

"Khabarnya, Nor Shahida sedang hamil anak pertama bersama Adi selepas berkahwin dengan aktor itu pertengahan tahun lalu. Alhamdulillah, syukur kalau benar berita itu. Sebab selama ini pun sudah lama Adi mengidam untuk menimang cahaya mata sementelah sudah mempunyai seorang anak angkat dengan isteri pertamanya, Aida Yusof.

"Cuma jangan haraplah Adi nak mengaku tentang kebenaran kisah kehamilan itu memandangkan sebelum ini dia awal-awal sudah memberi amaran tidak mahu berkongsi cerita peribadi kepada umum," katanya di ruangan Miss J di Utusan Online.

Walaubagaimanapun, buat masa ini Adi masih belum mengeluarkan sebarang kenyataan rasmi mengenai berita kehamilan tersebut.

Adi sebelum ini mengejutkan orang ramai dengan berita perkahwinan kali kedua dengan seorang janda beranak satu iaitu Nor Shahida yang dilakukan secara rahsia.

Tidak dinafikan kontroversi rumah tangga keduanya itu cukup hangat apabila Adi pernah didakwa sebagai punca Nor Shahida bercerai dengan suami pertamanya.

Lebih hangat lagi apabila timbul pula berita dimana Nor Shahida yang bekerja sebagai Pegawai Imigresen dikatakan telah ditahan berhubung sindiket penyeludupan warga asing dalam satu operasi tidak berapa lama dulu.

Bagaimanapun, Adi yang turut terkesan dengan kritikan negatif yang dilemparkan oleh peminat dengan kontroversi yang melanda nekad untuk tidak lagi berkongsi mengenai perihal peribadinya kepada umum kerana menginginkan privasi.

Walau apapun, jika benar berita kehamilan ini, tahniah kami ucapkan kepada Adi dan isteri.

Sumber: Utusan Online

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


23 GAMBAR - KEMERIAHAN RAYA SARI YANTI

Amboii... bukan main meriahnya sambutan Hari Raya Aidilfitri Sari Yanti, siap ada memanah. Heh!

Menerusi laman Instagramnya, dia telah berkongsi beberapa keping gambar kemeriahan sambutan hari raya bersama keluarga tercinta.

"Tu muka Dah penat pegi makan kat umah open house.. Sesambil kakak beraya di kediaman kakanda dan adinda kakak di Ladang Alam Warisan kakak manah jap. Memang ya. Pakai baju raya pun jadi. Asal mahu. Itu lah pepatah ada kata - dimana ada kemahuan di situ ada jalan," ujar Sari.

GAMBAR LAIN:
Klik untuk size besar

Foto: Sari Yanti

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"TERIMA KASIH SEGELINTIR MUSLIM MALUKAN SAYA" - WANITA UKRAINE

Nama pelakon Zul Ariffin baru-baru ini sekali lagi menjadi perhatian apabila wanita Ukraine yang dikenali sebagai Tanya Glembotska memanggil Zul sebagai 'husband'.

Tentu sekali ia mencetuskan pelbagai spekulasi termasuk dakwaan mengatakan aktor itu sudah berkahwin secara senyap.

Walaupun Zul sudah menafikannya, isu ini masih lagi hangat diperkatakan. Pelbagai foto dan video Tanya tersebar di media sosial dan tidak kurang juga kecaman yang dilemparkan kepadanya.

Terbaru, Tanya menerusi satu muatnaik di akaun Instagramnya meluahkan rasa kecewanya terhadap segelintir orang Islam. 'Berterima kasih' kepada pihak yang telah memalukannya sebelum ini.

Klik untuk gambar besar

"Pertama sekali, terima kasih kepada segelintir Muslim kerana malukan saya. Sebagai penganut Kristian yang ingin mendekati Islam, saya terharu dengan usaha anda. Saya suka menari dan seorang penari tapi semuanya sudah berlalu.

"Saya berasal dari negara yang tidak mendiskriminasi seseorang kerana meminati sesuatu, contohnya menjadi penari. Maaflah kalau pakaian saya menjolok mata, saya orang Ukraine, beragama Kristian, bukan Melayu atau Muslim.

"Bukan ke dalam Quran kita tidak boleh menjatuhkan maruah orang? Anda memalukan imej sendiri dengan pandangan sebegitu. Saya maafkan semua, tak menilai sesiapa, semoga semuanya baik-baik saja," tulisnya.

Pada masa yang sama, beliau sempat menyindir sebuah akaun Instagram popular yang sering menyebarkan kontroversinya bersama Zul.

Mendedahkan dirinya sedang mendalami Islam, rata-rata netizen menasihati Tanya untuk mencari seorang lelaki yang betul-betul boleh membimbingnya.

Difahamkan Tanya baru sahaja meletakkan akaun Instagramnya pada mode public, dan memuat sekeping gambarnya berserta luahan kecewa terhadap pihak yang memalukannya terutama orang Islam yang memandang serong kepadanya.

Turut menarik perhatian netizen adalah tanda 'suka' daripada akaun Instagram Zul terhadap posting yang dimuatnaik oleh 'isterinya' itu. Apakah sebenarnya hubungan mereka berdua?

www.myartis.com / Sumber & foto: Beautifulnara, Rotikaya & Instagram Tanya Glembotska

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"STOK SUSU CUKUP... MAMA, ABAH..... SEMUA DOAKAN BABY DI DEPAN KAABAH" - ABBY

Pelakon Abby Abadi menerusi laman Instagram telah memaklumkan dia dan suaminya, Faizal Zakaria atau lebih dikenali Jai Ezzany kini telah pun berada di Tanah Suci bagi menunaikan ibadah umrah yang turut disertai ahli keluarganya yang lain termasuk rakan pelakon Memey Suhaiza. Malah detik-detik keberangkatan mereka turut dikongsikan menerusi laman Instagram.

Menerusi salah satu postingnya sebelum ke Tanah Suci pula, bintang 'Gerak Khas' itu ada berkongsi foto susu badan yang sudah sedia tersimpan dan sebelah kaki anak bongsunya, Muhammad Danial Firman yang dilahirkan secara pra-matang. Abby ada bercerita mengenai amaun susu yang diperlukan si anak selama ketiadaanya. Pada masa sama, Abby turut memaklumkan mengenai perkembangan puteranya itu.

"Setelah berkira2, Stok susu yg ditinggalkan ni cukup utk Baby Danial selama lebih 10hari, InshaALLAH. TQ tau Mummy @memeysuhaiza bantu Mama. Mama dapat kumpul 27, Mummy usahakan 10. Ada yg2oz, ada yg 3oz, yg 4oz pun ada. Baby Danial minum 13cc skrg. 1oz bersamaan dgn 30cc. Katalah 1plastik beg buleh minum 5/6kali, cukupkan? Lebih lagi utk 10 hari InshaALLAH.

Klik untuk gambar besar

"Dah 69hari dah hero kecil mama abah ni. Walaupun beratnya turun balik 974gram kerana ada komplikasi pada hati, tapi Mama yakin Baby Danial Mama sangat kuat kan sayang. Mama Abah, Mummy, Papa, Atuk, Nenek, Abang, Kakak semua akan mendoakan Baby Muhammad Danial Firman Mama di depan kaabah nanti agar mendapat Aafiyah dari ALLAH.. Mohon juga doa berterusan dari Sahabat2 disini juga ye.. Amin," tulis Abby.

Terdahulu, Abby melahirkan bayinya itu ketika usia kandungan cecah enam bulan. Dia terpaksa melahirkan bayinya dalam proses pembedahan 27 September lalu selepas mengalami 'turun darah' kerana bacaan darah tinggi meningkat. Pada tahun 2017, Abby pernah mengalami keguguran ketika usia kandungannya berusia lima bulan.

Untuk makluman, Abby mendirikan rumah tangga dengan Faizal pada 14 Ogos 2015. Abby dan Faizal turut mempunyai dua orang anak angkat bernama Muhammad Daiyan Fayyad dan Maisara Dayana Fathia. Semoga Abby dan rakan jemaah lain mendapat umrah mabrur, amin.

www.myartis.com / Sumber & foto: Media Hiburan & Instagram Abby Abadi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEMINAT NAMPAK 'BERSAMA' - CINTA ZUL ARIFFIN & GAYATRI KEMBALI BERTAUT?

Kita semua mengetahui bahawa ketika ini percintaan antara Zul Ariffin dan Zahirah MacWilson sedang tercalar dek kerana isu Kamal Adli dengan Emma Maembong.

Namun baru-baru ini, timbul pula kisah baharu kononnya hubungan aktor itu dengan individu yang pernah dikaitkan sebelum ini bertaut semula.

Adakah Zul kembali menyulam cinta dengan penerbit filem 'J Revolusi' iaitu Gayatri Su-Lin Pillai kerana pasangan ini dilihat muncul di kampung halaman Zul di Taiping, Perak beberapa hari lalu.

Zul terlibat dalam penggambaran filem 'Hantu Kak Limah' arahan Mamat Khalid di sebuah hutan di Taiping sementara Gayatri ialah penerbit filem berkenaan.

Klik untuk gambar besar
Gambar kereta yang dikirim oleh peminat kepada mStar

Zul dikatakan turut menghabiskan masa terluang bersama Gayatri selepas peminat terserempak mereka keluar berdua.

"Pada mulanya saya macam tidak percaya, tapi setiap hari saya tengok drama 'Titian Cinta', saya yakin itu Zul tapi saya terkejut perempuan sebelah itu bukan Zahirah tapi Gayatri," tutur peminat kepada mStar.

Kata peminat itu, dia nampak Zul dan Gayatri di sebuah hotel keluar bersama menaiki kereta Mercedes hitam dipandu aktor itu.

Selain mereka berdua, kru, pelakon dan pihak media yang membuat liputan turut menginap di hotel yang sama.

Tidak dipastikan adakah hubungan mereka ketika ini sebagai rakan sesama industri atau sebaliknya kerana kedua-dua mereka terlibat dalam projek filem berkenaan.

Zul pernah menjalinkan hubungan cinta dengan Gayatri pada tahun 2012, bagaimanapun hubungan tersebut dilaporkan terputus dan kini dia bercinta dengan Zahirah.

Namun percintaan itu kini agak rumit apabila Zahirah mendedahkan Kamal cuba menggodanya sehingga membuatkan hubungan cinta Kamal dengan Emma menjadi kontroversi.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TARIK DIRI: BEKAS PENGURUS 'DESAK' - ZAMANI BELUM BUAT KEPUTUSAN

"Johan tiada hak membuat keputusan kerana dia hanya bekas pengurus kepada Zamani. Dia sekadar mengambil kesempatan di atas apa yang berlaku minggu lepas kerana sejak awal lagi tidak bersetuju Zamani menyertai GV5," ujar pengurus penyanyi Zamani, Aalan Ahmad.

Aalan mengulas tentang kenyataan bekas pengurus Zamani iaitu Johan Aziz yang mahukan pelantun 'Gerimis Mengundang' itu menarik diri daripada Gegar Vaganza musim ke-5 (GV5) sebagai menangguk di air yang keruh.

Dalam pada itu, Aalan memberitahu buat masa sekarang, keadaan kesihatan penyanyi Zamani menjadi keutamaan dan sebarang keputusan tentang perjalanannya dalam GV5 akan dibuat dalam tempoh sehari dua lagi.

"Zamani tidak mahu dikatakan mengambil kesempatan jadi pihak pengurusan masih berbincang tentang langkah terbaik yang perlu diambil.

"Memang ada kemungkinan Zamani akan menarik diri daripada GV5 jika keadaan kesihatan dan peti suaranya tidak mampu untuk meneruskan pertandingan," katanya.

Klik untuk gambar besar

Peserta program realiti itu masih belum membuat sebarang keputusan sama ada untuk menerima atau menolak imuniti yang diberikan kepadanya.

Vokalis kumpulan Slam itu yang tidak dapat meneruskan nyanyian lagu dendangan Flybaits bertajuk Mengapa 'Perpisahan Yang Kau Pinta' sewaktu persembahan di minggu kelima GV5 pada malam Ahad lalu sepatutnya tersingkir selepas mendapat markah kosong daripada pihak juri.

Namun dia diselamatkan dan layak ke minggu keenama selepas menerima imuniti daripada penaja utama rancangan, Datuk Seri Aliff Syukri.

Sebelum ini bekas pengurus memberitahu bahawa penyanyi itu wajar menarik diri daripada program realiti tersebut selepas dibelenggu masalah kesihatan yang teruk.

"Saya tidak rasa keadaan kesihatan Zamani boleh pulih hanya dalam masa seminggu kerana keadaan peti suaranya yang koyak itu agak serius.

"Saya bimbang jika dia teruskan juga menyanyi di minggu keenam, peti suaranya akan mengalami kerosakan lebih teruk," ujarnya.

Sementara itu, Aliff pula memberitahu dia memilih untuk memberikan imuniti tersebut kepada pelantun Gerimis Mengundang itu kerana berasakan tidak adil untuk menghalau orang sakit daripada pertandingan.

"Semoga imuniti bernilai ratusan ribu ringgit yang saya gunakan ke atasnya berbaloi," tutur pengasas produk D'Herbs itu.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS 9 TAHUN - FAIZAL ISMAIL 'COMEBACK', PILIH JADI PENYAMPAI RADIO ZAYAN FM

"Selepas tamat perkhidmatan dengan stesen radio sebelum ini, saya membuat keputusan untuk bekerja sendiri dan sepanjang tempoh itu ada lima stesen radio menawarkan saya kerja.

"Dua tahun lalu saya mula berhijrah ke jalan yang lebih dekatkan kepada agama dan disebabkan itu saya melihat stesen radio Zayan adalah sebuah tempat yang sesuai untuk saya kembali.

"Kandungan di Zayan bukan sekadar hiburan, sebaliknya lebih kepada perkongsian ilmu. Justeru secara tidak langsung ini adalah cara untuk saya menyampaikan dakwah dengan lebih santai," tutur Faizal Ismail yang kini kembali bergelar penyampai radio selepas sembilan tahun meninggalkan dunia penyiaran dan mengendalikan segmen pagi di stesen Zayan FM bersama Mawi dan Anas.

Kata Faizal atau nama penuhnya Mohd Faizal Ismail, 46, dia menerima sebanyak lima tawaran daripada pelbagai stesen radio selepas menamatkan perkhidmatan di Hot FM pada tahun 2013.

Klik untuk gambar besar

Namun, hatinya terbuka untuk kembali bergelar penyampai radio selepas menilai kandungan Zayan berbentuk Islamik dan perkongsian ilmu menarik di stesen berkenaan.

Faizal memaklumkan dia bersetuju mengikat kontrak selama empat minggu dan tidak menolak untuk terus aktif sebagai penyampai di stesen berkenaan. Sementara itu, Faizal atau lebih dikenali sebagai FBI menafikan dia menerima tawaran ini disebabkan bayaran tinggi.

"Setakat ini saya hanya bertugas untuk empat minggu sahaja kerana terikat dengan komitmen kerja lain. Bagaimanapun jika diberi peluang saya terbuka dan InsyaAllah ini adalah tanda comeback dalam bidang penyiaran radio.

"Saya bekerja bukan kerana wang. Memanglah ia penting, namun bukan faktor utama. Saya tidak meminta gaji seperti di stesen sebelum ini dan ia tidak lebih berbanding apa yang saya dapat dahulu. Faktor utama saya menerima adalah selepas melihat perjuangan mereka," ujarnya.

Dalam pada itu, Faizal juga melihat rombakan yang berlaku dikebanyakan stesen radio kebelakangan ini merupakan satu cabaran untuk dia bersama rakan penyampai terus bersaing terutama ketika mengendalikan segmen pagi.

Disebalik kebangkitan semula program radio, Faizal berpendapat perlu adanya gandingan beberapa penyampai lama dan baharu dalam usaha menghidupkan kembali dunia penyiaran.

"Segmen pagi dilihat sebagai nadi sesebuah stesen radio. Memang satu cabaran besar namun saya anggap ia jadi pembakar semangat untuk berfikir lebih kreatif terutamanya isi kandungan program.

"Sekarang ramai penyampai lama kembali bekerja. Itu buktinya orang lama belum hilang bisa. Dengan kemunculan orang lama ini boleh beri penambahbaikan kepada penyampai baharu," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BUKAN MUDAH BUKA HATI" - ZIANA AKUI KINI LEBIH BAHAGIA

Selepas bercerai dengan bekas suami, Armin Zaharin Ahmad Zambri, 53, pada 12 Julai lalu, penyanyi Ziana Zain mengakui kehidupannya kini lebih bahagia disamping anak-anak.

Pemilik nama sebenar Siti Roziana Zain, 50, berkata dia kini mahu fokus pada kerjaya dan juga membesarkan empat orang anaknya.

"Alhamdulilah kehidupan saya masih diteruskan seperti biasa dengan menguruskan anak-anak serta lebih fokus pada karier nyanyian.

"Saya bersyukur kerana anak-anak adalah kekuatan saya sekarang. Lihat mereka gembira saya bahagia," katanya yang bercerai talak satu dengan Armin selepas kemelut rumah tangganya diketahui umum sejak tahun lalu.

Klik untuk gambar besar

Apabila ditanya adakah terdapat mana-mana lelaki yang cuba mengambil kesempatan mendekati dirinya, jawab pelantun lagu 'Berpisah Jua' itu bukan mudah untuknya menerima seseorang di dalam hatinya.

"Alhamdulilah tiada siapa yang berani mendekati saya mungkin kerana muka saya yang garang. Lagipun saya bukan seseorang yang mudah untuk didekati terutama lelaki.

"Saya juga bukan seorang yang mudah untuk buka hati saya pada sesiapa," luah penyanyi lagu 'Madah Berhelah' itu lagi.

Untuk makluman, hasil perkahwinan mereka sejak 9 Mei 1998, pasangan itu telah dikurniakan empat cahaya mata iaitu Muhammad Aiman, 18, dan Muhammad Ammar, 14, serta pasangan kembar, Muhammad Ariel dan Siti Nur Kaseh, 9.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKIBAT KASUT TUMIT TINGGI - TULANG KAKI KANAN SARIMAH IBRAHIM BAKAL DIBEDAH

"Apabila kerap mengenakan kasut tumit tinggi sudah tentulah kaki kita akan mengalami kesakitan. Tambah pula kerjaya saya sebagai selebriti memang kena pakai kasut tumit tinggi selama 26 tahun ini.

"Selepas mendapati kaki sebelah kanan saya seperti tidak normal apabila terdapat bonjolon seperti tulang terkeluar, saya mendapati ada hospital yang menjalankan rawatan Ortopedik (tulang).

"Jadi saya pun berbincang dengan Pakar Perunding Bedah Ortopedik & Trauma, Dr Suresh Siva untuk melakukan pembedahan sebelum hujung tahun ini.
Mansion Global

"Disebabkan masalah ini kaki saya tidak boleh berdiri terlalu lama, malah tulang belakang dan leher juga rasa sakit," demikian kata pengacara popular, Che Puan Sarimah Ibrahim apabila dia bakal menjalani pembedahan tulang kaki sebelah kanan selepas mengalami kesakitan akibat penggunaan kasut tumit tinggi.

Klik untuk gambar besar

Sarimah berkata, dia bakal menjalani pembedahan terbabit di sebuah hospital pakar Ortopedik dikenali ALTY Orthopaedic Hospital sebelum hujung tahun ini. Dalam pada itu, Sarimah meluahkan rasa teruja apabila dirinya dilantik sebagai duta kesihatan untuk hospital pakar tulang.

"Sebagai selebriti sudah menjadi tanggungjawab saya untuk memberi kesedaran dan informasi berkaitan kesihatan kepada orang ramai. Usia saya juga sudah mencecah 44 tahun dan sangat sesuai untuk berkongsi mengenai penjagaan kesihatan tubuh badan kepada masyarakat di Malaysia.

"Selain bertindak sebagai duta, saya juga mengacarakan program berkaitan penyakit tulang bersama lapan doktor pakar yang ada di hospital ini," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM BERIMEJ 'SNOWCAP' - LIYANA JASMAY TAMPIL 'BALAS'

Menerusi laman Instagram, pelakon Liyana Jasmay telah memuatnaik gambar dirinya mengenakan 'snowcap' baru-baru ini ketika bercuti ke luar negara.

Namun begitu, gambar berkenaan menerima kecaman netizen kerana hanya memakai menggantikan tudung ketika bercuti di London.

Perkongsian itu dimuatnaik menerusi akaun Instagram (IG) miliknya, semalam. Rata-rata pengikut Liyana di Instagram menjadi 'mak cik bawang' kerana gayanya yang menampakkan rambutnya.

Klik untuk gambar besar

Apa yang lagi hebat, Liyana dikatakan bakal mengubah imejnya kepada 'freehair' kembali. Namun, Liyana tidak bertindak mendiamkan diri kerana telah membalas semua komen mengenai isu tersebut.

Bagaimanapun, terdapat segelintir netizen yang tidak menghiraukan penampilan diri Liyana malah memilih untuk memuji kecantikkan dirinya.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHARIFAH SOFIA KECEWA TAK DAPAT BPN: "SAYA IBU TUNGGAL & TAK DIBERI NAFKAH"

"Saya tak gembira! Saya seorang ibu tunggal yang membesarkan sendiri dua anak dengan gaji yang minimum dan tidak diberi nafkah dan tak layak," demikianlah tulis pelakon Sharifah Sofia menerusi Twitter yang meluahkan rasa terkilannya apabila permohonan untuk mendapatkan Bantuan Prihatin Nasional (BPN) gagal.

Jelas Sofia, dia kecewa apabila situasinya sebagai ibu tunggal bergaji minimum tidak mendapat bantuan sewajarnya. Menerusi perkongsiannya di Twitter juga, permohonannya ditolak atas alasan punyai duplikasi permohonan.

Alasan duplikasi permohonan merujuk kepada permohonan suami dan isteri yang telah diluluskan secara berasingan. Sebanyak lebih 2.3 juta permohonan baharu dan juga rayuan untuk BPN diluluskan berjumlah RM1.7 bilion.

Klik untuk gambar besar

Pemohon yang gagal mendapat BPN dan berada dalam kategori mereka yang hilang pekerjaan atau mempunyai syarikat yang tidak lagi aktif, masih mempunyai peluang untuk membuat rayuan sehingga 31 Mei ini. Sofia sebelum ini mendedahkan dia telah bergelar ibu tunggal selepas perkahwinannya bersama suami, Syed Ismail Syed Ibrahim berakhir.

Menurutnya, dia dan bekas suami sepakat untuk menjaga anak-anak mereka, Sharifah Ariana dan Sharifah Ameera secara bergilir-gilir tanpa sebarang masalah. Sofia dan Syed Ismail mendirikan rumah tangga pada 18 Oktober 2009 dan dikurniakan dua cahaya mata.

www.myartis.com / Sumber & foto: Astro Gempak & Instagram Sharifah Sofia

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES DICEDERAKAN - PAVITHRA MAAFKAN SUAMINYA, TARIK BALIK LAPORAN POLIS

Meskipun suaminya didakwa mencederakan isterinya, S. Pavithra, namun Pavithra dilaporkan telah menarik balik laporan polis dan mengikat jamin suaminya sebanyak RM10,000. Dia juga mengakui sudah memaafkan kesalahan suaminya itu ketika mabuk.

"Kami baru jadi youtubers dan kami tidaklah hebat sangat dan kami memang tak layak untuk jadi ikon Perak dan apa-apa lagi.

"Ada lagi yang ramai di luar sana, jangan pilih kami sebab ramai rakyat yang salah faham dan benda ini membuatkan orang ramai sakit hati," ujar Pavithra yang mengambil keputusan untuk menolak pengiktirafan menjadi Ikon Bandaraya Ipoh yang diumumkan Majlis Bandaraya Ipoh (MBI).

"Selepas ini kami tidak mahu jadi orang dikenali ramai. Semua itu kami tak nak. Kami orang biasa saja, jadi biarkan kami hidup seperti biasa. Kami tak layak dapat gelaran ikon sebab ramai orang yang berbakat ada di luar sana.

"Kami jaga youtube, nak fokus youtube saja, kami orang biasa jadi pangkat memang kami tidak mahu," tambahnya dipetik sebagai berkata.

www.myartis.com / Sumber: HM

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISAHKAN HAMIL - LANA NODIN MAHU BERSALIN DI MALAYSIA

Setelah lima bulan mendirikan rumahtangga dengan Mohd Daud McKienzie, 35, seorang lelaki warga Amerika, Lana Nodin atau nama sebenarnya Mazlina Hassan Nodin, 35, akhirnya mengesahkan dirinya sedang hamil anak pertama.

Menurut Lana, kandungannya kini sudah memasuki trimester kedua.

"Saya tak tahu pun yang saya sedang hamil sehinggalah suami menegur tubuh saya semakin susut.

Klik gambar untuk size besar

"Doktor mengesahkan saya hamil ketika menjalani pemeriksaan kerana sering tidak sedap badan.

"Bukan saja suami, ibu mentua dan kakak ipar antara orang yang paling gembira apabila tahu saya hamil. Setiap hari mereka akan bertanyakan mengenai kandungan saya.

"Alhamdulillah kami dikurniakan rezeki awal. Ikut perancangan kami mahukan anak selepas dua tahun berkahwin, tapi semua ini ketentuan Allah SWT dan kami bersyukur.

"Sekiranya dua tahun dari sekarang baru nak dapat anak, saya rasa agak lambat juga. Apatah lagi saya mahukan empat anak," ujar Lana dipetik sebagai berkata.

Lana mengakui semakin disayangi suami kerana itu dia diminta hanya duduk berehat dan tidak melakukan sebarang kerja berat.

"Suami memberikan layan istimewa kepada saya. Dia sangat mengambil berat dan kalau boleh menyuruh saya untuk duduk berehat saja.

"Oleh kerana itu kebanyakan gambar yang dimuat naik di Instagram hanya ketika memasak. Dia memang suka makan masakan Melayu, jadi sesekali saya sediakan untuknya," jelasnya.

Selain itu, Lana ada melahirkan hasratnya untuk bersalin di Malaysia, namun ia belum tentu dapat dilakukan memandangkan suaminya kerap bekerja di luar negara.

"Jika kandungan sudah mencecah tujuh bulan, saya khuatir tidak boleh naik pesawat. Saya berharap waktu itu saya berada di sini. Malah, suami saya juga tidak menghalang sekiranya saya mahu bersalin di sini," katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NAMA TRENDING, 'FOLLOWER' BERTAMBAH LEPAS AJL35 - AMIR MASDI TERUJA, TAK SANGKA

"Sebenarnya saya gemuruh juga nak buat persembahan di pentas AJL35, nampak sahaja saya macam relax kan... Alhamdulillah, bila AJL dah habis bersiaran saya dapat banyak komen-komen positif di media sosial.

"Sejak persembahan saya di AJL35 memang saya nampak ada jumlah pengikut yang semakin meningkat di media sosial. Pengalaman dapat buat persembahan dan bergelar finalis AJL memang memberikan pendedahan yang meluas buat kami sebagai pengkarya muzik," kata penyanyi Amir Masdi.

Walaupun tidak berjaya memenangi sebarang trofi dalam Anugerah Juara Lagu ke-35 (AJL35) namun persembahan Amir yang mempertaruhkan lagu 'Kau Sakiti' yang merupakan lagu ciptaan Faizal Tahir, Mike Chan, Mage dan Ezra Kong itu tetap mendapat perhatian penonton sehinggakan namanya menjadi trending sebaik acara itu melabuhkan tirai pada Ahad lalu.

Klik untuk gambar besar

Persembahan Amir atau nama sebenarnya, Amir Syazwan Masdi, 24, disifatkan sebagai finalis yang paling underrated namun berjaya meninggalkan kesan di hati penonton.

Menghargai kata-kata positif yang ditinggalkan peminat dan penonton, Amir tidak menyangka namanya akan trending dan menyifatkan perkara itu salah satu kenangan paling manis pernah berlaku dalam karier nyanyiannya.

Juara program Akademi Fantasia 2016 (AF2016) ini berkata, dia juga tidak mahu dikenali sebagai imej budak sekolah seperti sebelum ini dan lebih senang dengan imej penyanyi rock.

"Saya tahu ramai dari dulu ingat imej saya macam budak sekolah disebabkan wajah saya (babyface). Dulu pun memang saya masih tercari-cari arah genre muzik yang nak dibawa ke industri.

"Tapi sebenarnya saya memang minat dengan muzik yang dibawakan oleh Michael Jackson dan kumpulan Queen. Jadi, mulai sekarang saya nak dikenali dengan imej sebagai penyanyi rock," ujarnya yang kini dalam proses untuk mengumpulkan material terbaik untuk single terbaharunya yang akan dilancarkan tidak lama lagi.

www.myartis.com / Sumber & foto: mStar, Instagram Amir Masdi & TV3

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA DAH BUAT IVF 5 KALI" - DEDAH SITI NURHALIZA

Selama 11 tahun menanti, akhirnya penyanyi Datuk Seri Siti Nurhaliza dan suaminya Datuk K dikurniakan cahaya mata perempuan yang diberi Siti Aafiyah.

Kelahiran Siti Aafiyah bukan saja ditunggu-tunggu oleh kedua ibu bapanya, malah seluruh peminat juga tidak sabar untuk melihat wajah si comel ini.

Selepas 4 bulan melahirkan Aafiyah, ini kali pertama penyanyi nombor satu negara ini membuka mulut bercerita kepada umum mengenai pelbagai rawatan dan usaha yang dilakukan sebelum dikurniakan cahaya mata.

Menerusi program terbaru Ustaz Ebit Lew, Siti memberitahu pelbagai kaedah dan rawatan yang dilakukan oleh beliau. Sebut sahaja baik rawatan tradisional mahupun rawatan moden, segalanya sudah dicuba namun tidak berjaya.

Klik untuk gambar besar

"10 tahun itu adalah satu tempoh yang lama tapi saya dah kuat kerana saya dah positif dan fikirkan yang baik saja kepada Allah sebab saya dah cuba macam-macam rawatan.

"Pergi berurut, buat rawatan tradisional dan juga rawatan moden. Saya dah buat IVF lima kali tapi tak cerita pada orang kerana tak nak nanti orang kata itu pun nak cerita.

"Ada sesetengah cakap dan tulis, ada duit banyak pun tapi tak nak berusah, padahal saya dah usaha cuma saya tak beritahu sahaja," ujarnya.

Semoga perkongsian Datuk Siti ini menjadi inspirasi kepada wanita diluar sana yang sedang berusaha untuk mendapatkan anak agar tidak putus asa dan terus berdoa.

ATAU KLIK DISINI UNTUK TONTON VIDEO

www.myartis.com / Sumber: Hijabista

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


23 GAMBAR - KEINDAHAN RESEPSI ENGKU EMRAN & LAUDYA DI INDONESIA

Semalam, majlis resepsi pasangan Engku Emran Engku Zainal Abidin, 42, dan Laudya Cynthia Bella, 29, di Jakarta, Indonesia telah berlangsung dengan memilih tema 'garden wedding'.

Majlis yang diadakan cukup indah itu telah dihadiri oleh ahli keluarga serta rakan rapat kedua belah pasangan ini.

Turut kelihatan juga kelibat pelakon Nora Danish yang juga sedia maklum teman rapat Bella, hadir bersama suami dan beberapa rakan-rakannya, selain daripada penyanyi Amy Search dan beberapa selebriti Indonesia lain.

Menerusi perkongsian di laman Instagram, anak hasil perkahwinan terdahulu diantara Emran dan pelakon dan penyanyi Erra Fazira juga hadir bersama di majlis itu.

Klik untuk gambar besar

Kalau lihat perkongsian di Instagram Nora, memang nampak indah sekali majlis resepsi yang diadakan oleh Emran dan Bella.

Untuk makluman, ahli perniagaan dan aktres terkenal Indonesia itu telah sah bergelar suami-isteri dengan sekali lafaz di lokasi sekitar Kuala Lumpur, pada 8 September lalu.

Apapun, semoga ikatan perkahwinan yang dibina berkekalan selamanya.

www.myartis.com / Foto: Nora Danish IG, #bellaemran, #BAE, Betty Rahmad IG & @weddingtrendingupdate

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SEKIAN LAMA - NITA HAMZAH AKHIRNYA KONGSI FOTO RESEPSI

Menerusi laman Instagram, penyanyi Nita Hamzah telah berkongsi foto di majlis resepsinya yang berlangsung pada 30 September lalu dan menerima ucapan selamat pengantin baru dari peminatnya yang belum diterima sejak mendirikan rumah tangga pada 29 April lalu.

Nita, 29, yang juga pemenang tempat kedua program realiti Malaysian Idol musim kedua itu berkenalan dengan Mohd Fareez Shamsul Bahari sejak empat tahun lalu dan mengikat tali pertunangan pada 13 Ogos 2017 seterusnya bernikah.

Untuk makluman, pasangan ini dinikahkan sekali lafaz oleh adik Nita dengan mas kahwin sebanyak RM300 tunai.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RITA RUDAINI SEBAK TENGOK DADDY ORANG LAIN PUJUK & PELUK ANAKNYA

Ramai wanita mengagumi semangat pelakon Rita Rudaini yang hampir enam tahun bergelar ibu tunggal dalam membesarkan dua cahaya matanya. Jika anda mengikuti laman Instaragam Rita, pelakon ini sering berkongsikan video anak-anak.

Baru-baru ini, Rita berkongsikan satu video anak sulungnya, Airit Rayyan yang bersedih dipujuk oleh bapa kepada rakannya. Menerusi entri tersebut, Rita turut meluahkan rasa sebak berkata melihat situasi tersebut.

Kata Rita lagi, dia terpaksa membiarkan anaknya itu duduk seorang diri untuk memberi ruang kepada anaknya untuk bertenang kerana kecewa dalam acara sukan tahunan di sekolah.

"Dr jauh mommy dah nmpk muka dia frust... mmg xnak tegur.. n biar dia duduk sorang2... ambik masa bertenang.... last2 nangis jugak... mommy sebak jugak sbnarnya sebak sbb tgk daddy org lain plak g pujuk n peluk dia 😭

Klik untuk gambar besar

"Ryan terlampau sedih sbb dr P1,P2,P3 GREEN HOUSE CHAMPION... tahun ni jatuh no 2... its ok syg.. Ryan tetap no 1 di hati mommy ❤ @airitryan727," tulisnya

Diruangan komen, rata-rata netizen turut merasa sebak dan menitiskan air mata melihat momen tersebut serta memberikan kata-kata semangat kepada Rita dan anak-anaknya untuk terus kuat menjalani kehidupan.

Untuk makluman, Rita dan Aidil Zafuan berkahwinan pada 2008, perkahwinan mereka hanya mampu bertahan selama lima tahun sahaja apabila bercerai pada 5 September 2013. Hasil perkongsian hidup, mereka dikurniakan dua cahaya mata Airit Rayyan Rizqin dan Airit Qaqa Arjuna.

www.myartis.com / Sumber & foto: mStar & Instagram Rita Rudaini

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - LAGI WAJAH TERKINI KARL & AUBREY, ANAK KEMBAR EINA AZMAN

Gambar terkini baby kembar sepasang Eina Azman dan suaminya, Dato Paduka Kaiser Gurmeet yang bernama Karl Kareef dan Arianna Aubrey yang kini berusia 12 hari.

"Love you so much sayang. You are everything to me, thanks for being with me from last time till now. I believe we can go thru all this don't worry Allah is with us.

"I believe You can be a great mother for our cute kids. It's been 3 days only me and you taking care the kids. I will never forget this moment forever and ever..," ujar Dato Paduka Kaiser di laman IGnya.

Untuk makluman, baby kembar sepasang mereka ini dilahirkan pada 19 Februari lalu.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


BILA USOP 'TAYANG' KEKASIH HATI ANAK MAMI, SEDIA UNTUK BERKAHWIN

Nampaknya kini, naib juara Big Stage 2020 iaitu Usop dilihat sudah terbuka untuk berkongsi soal hati apabila mula berkongsi foto bersama kekasih hati yang dikenali sebagai Nur Fatehah atau Teha di laman media sosial.
Menurut Usop atau nama sebenarnya Muhammad Saiful Naim Muhammad Noor, 23, dia sudah bersedia apabila mula berkongsi sekeping foto bersama kekasih ketika memberikan kejutan sempena ulang tahun kelahirannya pada malam 25 Oktober lalu.

"Nama dia Nur Fatehah, berusia 26 tahun dan dia kerja biasa sahaja di pejabat. Bagi saya, saya okay sahaja bila Teha pun berkongsi momen-momen bersama saya di laman sosial sebab saya tak pernah dapat kejutan macam tu dari orang yang saya sayang. Saya rasa sangat dihargai.

Klik untuk gambar besar

"Selalunya kalau saya kata okay, baru dia akan post gambar kami. Tak mengapa saya nak repost foto tersebut di Instagram sebab saya nak jadikan momen itu sebagai kenangan," ujar Usop.

Malah menerusi satu sesi siaran langsung Instagram pada malam yang sama, Teha turut mengakui sedang menjalin hubungan cinta dengan pelantun lagu 'Pencinta Setiamu' itu.

Tambah Usop lagi, mereka sudah bertemu dengan keluarga masing-masing dan sememangnya sudah berhajat untuk menamatkan zaman bujangnya.

"Betul, saya memang sudah ke arah perkahwinan bila saya pun dah jumpa dengan keluarga dia dan keluarga kami pun dah saling mengenali. Lagi pun ini benda baik," jelas anak kelahiran Kulim ini.

Di samping itu, Usop juga akan memberikan tunjuk ajar kepada buah hatinya tentang selok-belok dunia hiburan: "Bila kami berkawan, automatik dia pun ceburi bidang saya. Memang dia baru lagi, dia pun takut nak masuk dalam bidang saya. Ada banyak benda dia perlu belajar," tutur Usop lagi.

www.myartis.com / Sumber & foto: Astro Gempak, Instagram Usop & Teha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FYNN JAMAL 'CUCI' TANGAN', TAK MAHU AMBIL TAHU MASALAH ORANG

"Alhamdulillah hari ini aku menemui kekuatan untuk buat keputusan penutupan segala jenis tempat perlindungan, bantuan motivasi dan kewangan untuk semua kes-kes yang biasa aku uruskan. Dari kes mengandung luar nikah, urusan cari keluarga untuk bayi orang susah, kes rogol haruan makan anak, date rape dan segala apa jua, hari ini aku benar-benar cuci tangan.

"Insya-Allah dengan berlepas tangan begini, aku tidak perlu lagi memikirkan apa yang bukan hak aku pun untuk fikirkan," demikianlah kata penyanyi Fynn Jamal yang membuat keputusan untuk berhenti daripada terus melibatkan diri dengan sebarang bentuk bantuan dan sokongan kepada mana-mana pihak yang dilakukannya selama ini selepas terpalit dengan kontroversi isu rogol yang sebelum ini hangat diperkatakan.

Menurut Fynn, ia merupakan satu keputusan yang terbaik dibuat ketika ini selepas mengambil kira segala aspek tanpa perlu menyesakkan minda memikirkan masalah sosial yang sering berlaku dalam masyarakat sekeliling.

Menurut Fynn lagi, selepas ini, dia hanya akan memberikan fokus kepada keluarganya sahaja: "Inilah hadiah terbesar Allah bagi pada aku. Ujian ini benar-benar memberi ruang pada aku untuk keluar daripada semua ini. Tanpanya, susah weh. haha.

Klik untuk gambar besar

"Dah lakukan (khidmat bantu) sebelum kahwin sampai dah ada anak dua. Dah hilang jumlah dah berapa email dan mesej yang aku dulukan dan belakangkan suami sendiri. Dialah hero sebenar dalam cerita ini, meminjamkan isterinya untuk sesuatu yang tak perlu pun sebenarnya," katanya.

Terdahulu, kenyataan Fynn mengenai isu rogol dan wanita menjadi pertikaian ramai sehingga dirinya menerima kecaman daripada netizen. Begitupun, dalam entri tersebut, Fynn turut menasihati orang ramai untuk terus menjaga diri masing-masing.

"Jaga diri, anak-anak. Jaga solat. Kalau tak mahu mati dalam baju begitu, jangan pakai. Kalau tak mahu mati dalam keadaan begitu, jangan buat. Ok? Kita tak bertanggungjawab pada pilihan-pilihan salah orang, tapi kita kena jawab kenapa kita pilih apa kita pilih," coretnya.

www.myartis.com / Sumber & foto: Astro Gempak, Instagram Fynn Jamal & Hazrilfitri Hadzir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK KEDUA NADYA SYAHERA SELAMAT DIBEDAH (HERNIA) & SUNAT

"Kalau dibiarkan takut ganggu usus dia," demikian kata pelakon Nadya Syahera mengenai anak keduanya, Mohamad Dayyan berusia sembilan bulan yang selamat menjalani pembedahan penyakit Hernia (angin pasang).

Nadya turut memaklumkan perkata tersebut menerusi akaun Instagram (IG) miliknya semalam. Kata Nadya, selain pembedahan, anak keduanya juga turut menjalani proses bersunat.

"Alhamdulillah, Dayyan selamat menjalani pembedahan Hernia dan sunat. Terima kasih semua yang doakan Dayyan," tuturnya.

Untuk makluman, Nadya telah mendirikan rumah tangga dengan Fizul Nawi pada 25 September 2016 dan dikurniakan sepasang cahaya mata bernama Aleena Rose (awal Mac 2017) dan Mohamad Dayyan (7 Februari 2018).

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HADIAH NI SIMPAN DULU.. NANTI TIME JUMPA, DADDY KASIH OKEY..." - BEKAS SUAMI LUFYA

"11/11 bukan pasal promosi dekat e-dagang tetapi yang lebih bermakna buat diriku adalah tarikh hari lahir anakku Laana Haura genap masuk tiga tahun harini. ( 3 series juga mcm bapak dia ).

"Happy birthday my love! Tak kisahlah apa orang nak kata pun janji daddy sentiasa ingat dekat Haura dan Allah tahu keihklasan hati daddy macam mana.

"Apa-apapun daddy sentiasa doakan yang baik-baik je buat Haura. Setiap apa sahaja kejayaan yang daddy capai ini semuanya adalah untuk Haura selain untuk ibu bapa daddy.

Klik untuk gambar besar

"Sejak lahirnya kamu ke dunia ini sebenarnya telah membuatkan daddy tiada alasan lagi untuk berputus asa daripada terus berjuang dalam hidup ni sampai ke penghujungnya.

"Akhir sekali hadiah daddy beli ni daddy simpan dulu nanti time jumpa daddy kasi okey," demikianlah tulis bekas suami kepada penyanyi Lufya Omar, Dr. Che Hafiz yang terpaksa menyimpan hadiah yang dibelikan sempena hari jadi anak perempuannya, Laana Haura.

Kongsi Che Hafiz, anak perempuannya itu meraikan hari jadi ketiga pada tarikh istimewa 11 November (Rabu) dan akan memberikan hadiah terbabit sejurus dapat bertemu dengan Haura kelak.

Pada masa sama, Lufya atau nama sebenarnya Lutfyah Sheikh Omar turut melayangkan ucapan sempena hari ulangtahun kelahiran ketiga anaknya itu.

"Walauapapun yang terjadi antara kami Haura kena jadi anak yang kuat, baik dan hormat pada mummy & daddy. Maafkan kami kerana tidak dapat melengkapkan kehidupan Haura di dunia ni.

"Tidak ada sesiapa pun di dunia ini boleh menidakkan takdir Allah. Mummy akan buat yang terbaik dan korbankan apa yang mummy boleh lakukan demi kebaikkan dan kebahagiaan Haura," tulis Lufya pula.

www.myartis.com / Sumber & foto: Astro gempak, Instagram Dr Che Hafiz & Lufya Omar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ARTIS & AVON VS KANSER PAYU DARA

Seperti yang kita sedia maklum, kanser payudara amatlah merbahaya kepada kaum wanita kerana ia menjadi pembunuh senyap. Sebab itulah peperiksaan payudara sendiri (BSE) amat penting dan ia mampu membantu pengesanan awal kanser sekaligus boleh dielakkan dengan mengamalkan gaya hidup sihat, pemakanan yang betul dan saringan berkala.

Statistik menunjukkan bahawa 51.3 peratus daripada pesakit kanser payudara adalah di bawah 49 tahun (bagi negara-negara Asia). Ia menunjukkan bahawa masyarakat memerlukan banyak kesedaran terutama di kalangan generasi muda bahawa kanser payudara adalah pembunuh nombor satu wanita di Malaysia.

Menyedari hakikat tersebut dan rasa tanggungjawab terhadap masyarakat, Avon Malaysia bakal menyertai lebih daripada 50 buah negara di dunia bagi menganjurkan acara jalan kaki amal digelar "Kiss Goodbye to Breast Cancer".

Ia dijadualkan berlangsung pada 23 September 2012, jam 7.00 pagi di Putrajaya. Acara amal itu bertujuan untuk mewujudkan kesedaran bagi pengesanan awal kanser payudara sekaligus mencipta rekod baru dalam Malaysia Book of Records.

Untuk info, jalan kaki amal tersebut akan turut disertai para artis dan selebriti seperti Scha Alyahya, Noor Neelofa, Soo Wincci, Fizo Omar, Linda Jasmine, Que Haiddar, Maria Tunku Sabri, popular radio DJ Jeff, Leslie Chai, Alan Yun, Master Chef selebriti Datuk Fazley, pemain bola sepak Safee Sali dan ramai lagi.

Peserta juga akan menerima cenderamata bernilai RM80 seperti gula-gula, baju, bandanna, kipas tangan, voucer rebat Avon dan ole-ole Kleenex dan Kotex. Hasil bersih amal itu akan disumbangkan kepada Persatuan Kebajikan Kanser Payudara (BCWA) dan Kesihatan Yayasan Pink Ribbon.

Jika anda berminat, tiket boleh didapati di semua Butik Kecantikan Avon di seluruh negara. Atau anda boleh hubungi Talian Bebas Tol di 1800-22-AVON (2866) atau www.facebook.com / AvonMy.


PAKAI TUDUNG NAMPAK LEHER - NABILA RAZALI DITEGUR

Menerusi laman Instagram, penyanyi dan pelakon Nabila Razali baru-baru ini ada memuat naik sebuah hantaran di laman Instagram miliknya memaparkan beberapa keping gambar yang menjadi perhatian orang ramai.

Melihat pada gambar yang dikongsikan, Nabila atau lebih mesra disapa Bella itu sedang bersantai dan menikmati momen-momen di sebuah lokasi percutian.

Namun tudung yang dipakai oleh penyanyi berusia 30 tahun itu telah menjadi perhatian orang ramai kerana menampakkan bahagian lehernya dan dianggap tidak bersesuaian dengan imej berhijab.

Klik untuk gambar besar

Meninjau di ruangan komen, rata-rata orang ramai telah menegur bahagian leher yang terdedah dan meminta Nabila untuk menjaga auratnya itu dengan lebih sempurna.

Malah, ada juga segelintir netizen yang berharap penyanyi lagu 'Pematah Hati' itu kekal istiqamah dalam menjaga penampilannya sebagai seorang wanita muslimah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JALANI PENGGAMBARAN DRAMA - AZZA ELITE AMBIL PELUANG BERNIAGA

Memanfaatkan popularitinya dalam kalangan peminat dengan berniaga di lokasi penggambaran, pelakon Azza Elite, 42, yang kini popular menerusi drama bersiri Perempuan Tanpa Dosa itu berkata, dia tidak menyangka percubaannya itu membuahkan hasil positif.

"Saya sebenarnya mula berniaga secara suka-suka selepas bertudung pada 2013. Pelbagai jenis produk saya jual kepada pelanggan. Selepas itu saya mula beralih kepada pakaian muslimah, tudung, telekung dan sejadah.

"Saya menjualnya hingga ke Singapura dan Brunei. Namun, apabila Covid-19 melanda, kita dah tak boleh bergerak ke negara lain dan saya beralih arah berniaga secara dalam talian," jelasnya.

Katanya, ketika menjalani penggambaran drama 'Perempuan Tanpa Dosa' arahan Michael Ang di sebuah kampung, dia mengambil peluang menjual barangannya kepada penduduk kampung itu.

Klik untuk gambar besar

"Baru-baru ini pun saya buat benda sama ketika menjalani penggambaran drama 'Tak Sempurna Mencintaimu' terbitan Zeel Production di Perlis. Penuh kereta saya dengan pelbagai barangan," katanya.

Azza berkata, setiap kali ke lokasi penggambaran, dia akan membawa sekali barangan jualannya: "Saya dan beberapa rakan niaga dari pasukan Noura buat khusus pakaian muslimah dengan harga berpatutan.

"Apabila tengok Instagram saya, peminat selalu tanya pakai baju jenama apa. Apabila saya bawa, mereka terus minat nak beli. Tak ketinggalan saya juga jual pewangi kereta. Ia mudah dijual kerana harganya murah," katanya.

www.myartis.com / Sumber & foto: Harian Metro & Instagram Azza Elite

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI KATA BUBAR - 'SEPERTI MEREKA', SINGLE TERBARU RUFFEDGE

"Kami tidak pernah keluarkan kenyataan nak bubar atau kumpulan Ruffedge dah berpecah biarpun 10 tahun kami tidak tampil bersama.

"Tapi sepanjang masa itu, kami kerap juga berhubung antara satu sama lain dan keluar minum bersama," kata Sein, 35, mengenai dirinya dan anggota lain kumpulan Hip Hop R&B, Ruffedge yang sentiasa berhubung dengan satu sama lain biarpun tidak membuat penampilan bersama selama 10 tahun.

Ruffedge ketika ditemui menegaskan mereka tidak pernah membuat pengumuman mengenai pembuburan kumpulan tersebut.

Selain Sein, Ruffedge turut dianggotai oleh Mode, 43, Cat Farish, 44, Zain Hamid, 40 dan Azan Addin, 44.

Dalam pada itu, kumpulan yang terkenal dengan lagu 'Khayalan' ini bakal menampilkan single terbaru berjudul 'Seperti Mereka'.

Klik untuk gambar besar

Menurut Azan, lagu tersebut sebenarnya dihasilkan untuk rakan mereka, Zaid menyanyikannya secara solo namun tidak berjaya seperti yang diharapkan.

"Latar belakang lagu 'Seperti Mereka' ini susunannya sama seperti lagu kami sebelum ini iaitu 'Bila Rindu'.

"Sebenarnya lagu itu pernah dihasilkan untuk rakan kami, Zaid yang mahu menyanyikannya secara solo tapi tidak menjadi.

"Apabila didengar semula lagu ini lebih sesuai untuk dinyanyikan secara kumpulan sebab itu kami putuskan untuk menggubah semula lagu ini untuk dijadikan single terbaru kami. Ternyata lagu genre R&B dan soul ini menepati selera dan jiwa kami," ujarnya.

Lagu ciptaan Azan itu akan dilancarkan bersama muzik video selepas sambutan hari raya Aidilfitri.

Selain itu, sebanyak 1,400 tiket early bird (belian awal) bagi menyaksikan konsert Ruffedge: 20th Anniversary itu sudah habis dijual dalam masa dua jam pada 4 Mei lalu.

Konsert anjuran MRS Production dan KLP Creative Sdn Bhd itu akan diadakan di KL Live, Kuala Lumpur bermula pukul 9 malam selama dua jam.

Antara lagu yang bakal dipersembahkan adalah 'Bila Rindu', 'Khayalan', 'Tipah Tertipu', 'Lemas' dan banyak lagi.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


LUAH TERKILAN - SHAHIDA DAKWA KAK MEL PANGGILNYA BODOH, USTAZAH JADIAN, BETINA

Menerusi beberapa muat naik di laman Instagram, isteri kepada usahawan kosmetik Datuk Seri Aliff Syukri iaitu Datin Seri Nur Shahida Mohd Rashid telah tampil bersuara mengenai bekas pembantu peribadi mereka yang dikenali sebagai Kak Mel, setelah sekian lama mememdam rasa.

Dalam empat hantaran di Instagram, Shahida meluahkan rasa terkilan terhadap Kak Mel yang sanggup memburuk-burukkan mereka sekeluarga.

Selain itu, Shahida turut mendakwa Kak Mel turut memanggilnya dengan pelbagai gelaran tidak enak seperti 'Si Bodoh', 'Ustazah Jadian', 'Betina' dan lain-lain panggilan buruk.

"Alhamdulillah saya masih boleh memanggil dengan panggilan Kak Mel kerana saya mengenang jasa dia pernah berkhidmat untuk keluarga saya. Tidak dengan panggilan 'Si Bodoh, ustazah jadian, betina atau perkataan buruk yang lain-lain seperti dia memanggil saya sekeluarga," luahnya.

Klik untuk gambar besar

Dalam pada itu, Shahida menjelaskan tujuan memuat naik hantaran tersebut bukan untuk mengaibkan Kak Mel tetapi hanya ingin menjelaskan keadaan sebenar supaya tidak terus dipandang sinis masyarakat.

"Saya menulis ni bukan untuk mengaibkan Kak Mel. Kak Mel berjasa jaga anak-anak kami dan keluarga saya. Jangan la harapnya memburuk-buruk atau bergaduh di mana-mana ruangan komen. Saya hanya ingin menjelaskan keadaan supaya orang terus tidak berburuk sangka pada kami.

"Bila diam orang kata salah, bila bersuara orang kata nak berlawan, Demi Allah tiada niat sebegitu melainkan hanya ingin anda semua jelas.

"Saya terkejut Kak Mel 'pusing cerita' ni semata-mata untuk viral, meraih viewers dan followers. Kalau ya pun kak nak viral, jangan la mewujudkan cerita yang tidak benar.

"Saya berani menulis sebab saya ada segala bukti sebelum akak berhenti, tak ada benda buruk yang kami lakukan pada akak....Janganlah Kak Mel menimbulkan perkara-perkara yang tak wujud Kak Mel," luahnya panjang lebar.

Pada Julai lalu, bekas pembantu Aliff Syukri, Melati Abdul Ghani atau Kak Mel tampil bersuara berhubung perkhidmatannya yang diberhentikan syarikat.

Pemberhentian Kak Mel kemudiannya menjadi tular dan pelbagai spekulasi timbul selepas wanita yang berkhidmat selama lebih enam tahun bersama keluarga usahawan tersebut membuat beberapa hantaran di media sosial mengenai bekas majikannya.

www.myartis.com / Sumber & foto: Astro Gempak & Instagram Datin Seri Shahida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NORMAH DAMANHURI TERIMA JIKA ZULIN & AHYA BERJODOH

"Tak ada istilah nak kawal. Dia kena berkawan dengan si polan itu dan ini. Sesiapapun pilihan Ahya pada masa mendatang untuk dijadikan isteri, saya setuju. Ini termasuklah kalau pilihannya itu Zulin. Siapa jodoh dia saya terima.

"Soal jodoh atau hal ini susah nak saya rungkai. Salah cakap nanti jadi cerita lain. Cuma saya lihat Zulin seorang yang sangat baik. Saya sukakan dia. Dia anak yang baik.

"Cuma dalam soal pilihan, terpulang pada Ahya," kata pelakon Normah Damanhuri yang memberitahu yang dia menerima jika Zulin berjodohan dengan anaknya, Ahya Rosli.

Dalam masa sama, Normah juga tidak pernah mendesak atau memaksa Ahya dalam menentukan pasangan hidup.

Klik untuk gambar besar

Normah juga berkata yang dia hanya menunggu Ahya memberitahu siapa pilihan hatinya untuk dia sendiri datang meminang.

"Mengikut apa yang mereka kata, hanya kawan rapat. Sejauh mana itu susah nak cakap. Saya sendiri tunggu Ahya bukan mulut siapa dia suka. Dia cakap siapa yang berkenan. Boleh saya hantar rombongan meminang," ujarnya.

Dalam satu kapsyen di Instagram, Zulin dilihat seolah-olah sudah bersedia dengan berkahwin.

"Bahagia bila ada yang mencintai kita kerana diri kita yang kadang buruk dimata orang lain. Bimbinglah saya. InsyaAllah saya jadi isteri dan ibu yang baik satu hari nanti, amin," tulis Zulin.

Umum mengetahui bentuk tubuh Zulin Aziz yang semakin langsing ialah kerana dia dilatih oleh model kecergasan iaitu Ahya. Kedua-duanya rapat dan dikatakan bercinta walaupun Zulin menafikannya.

Zulin juga sangat rapat dengan Normah sehinggakan dia sendiri membuat pengakuan bahawa wanita kedua yang dianggap seperti ibunya selain ibu kandung ialah Normah semasa sambutan Hari Ibu baru-baru ini di Instagram.

Apapun, kami harap Zulin akan berbahagia walau dengan siapa pun dia bakal berkahwin sama dengan Ahya atau dengan orang lain.

www.myartis.com / Sumber: Berita Harian & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"23 MINGGU... MAMA DAH TAK KUAT" - TEKANAN DARAH ABBY TINGGI, DIPANTAU 24 JAM

"Doakan Mama selalu dalam lindungan dan kasih sayang ALLAH SWT ye. Mama kena masuk ward malam ni sebab darah terlampau tinggi. Kandungan baru 23 minggu tapi Mama dah tak kuat ni. Mohon doa kalian ye. Doakan Mama & Baby panjang umur dan selamat dunia akhirat ye," demikian kata pelakon Abby yang telah dimasukkan ke sebuah pusat perubatan selepas mengalami tekanan darah tinggi.

Menurut Abby atau nama sebenarnya Arbaiyah Abdul Manan, 42, dia berasa bimbang dengan keadaan kandungannya yang kini baru mencecah 23 minggu. Pelakon drama bersiri 'Gerak Khas' itu memberitahu perkara tersebut dan memuatnaik foto tiga orang anak kandungannya termasuk dua anak angkat menerusi laman Instagram miliknya.

Selain peminat, rakan selebriti seperti Azza Elite, Datin Rebecca Nur Al-Islam, Linda Rafar dan Mila Jirin turut mendoakan agar Abby cepat sembuh. Teka-teki mengenai Abby sedang berbadan dua terjawab apabila suami Abby, Faizal Zakaria atau lebih dikenali Jai Ezzany, 45, berkongsi berita gembira itu pada Jun lalu.

Klik untuk gambar besar

Bagaimanapun menurut Jai, kandungan Abby ketika itu mengalami sedikit masalah namun bersyukur semuanya dalam keadaan baik. Dalam pada itu menerusi Instagram, Jai memberitahu isterinya kini masih dalam pemantauan selama 24 jam memandangkan keadaan masih belum stabil.

"Jangan risau My Love Abby Abadi, Allah akan permudahkan segala-galanya. Saya ada je kat luar ni... Rehat ya... jgn fikir apa2.... nak sayang & baby sihat.. Pemantauan 24 jam untuk tekanan darah... Maaf Sayang Abby Abadi, saya tak kuat... Moga Allah berikan kesihatan yang terbaik untuk sayang dan baby. Dunia akhirat," tulisnya.

Pada 2017, Abby pernah mendedahkan dia mengalami keguguran ketika kandungannya lima bulan. Untuk makluman, Abby dan Jai berkahwin pada 14 Ogos 2015 dan mereka mempunyai dua orang anak angkat bernama Muhammad Daiyan Fayyad dan Maisara Dayanan Fathia yang dijaga sejak tahun lalu. Abby juga mempunyai tiga orang anak, Mohamed Danish Hakim, 16; Marissa Dania Hakim, 14 dan Maria Danisha Hakim, 11, hasil perkahwinan terdahulu dengan pelakon Norman Hakim.

www.myartis.com / Sumber & foto: mStar, Media Hiburan, Instagram Abby Abadi & Jai Ezzany

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAJJAD BAKAL DIISYTIHAR MUFLIS

"Petisyen perlu diserahkan kepada Sajjad dan sekiranya penyerahan itu gagal, kita akan membuat pengiklanan seterusnya kepada pendengaran dan perintah bankrap. Keputusan dijangka akan diperoleh dalam tempoh sebulan atau dua bulan lagi daripada mahkamah sekiranya Sajjad terus gagal bayar jumlah penghakiman itu.

"Tiada sebarang pengesahan dokumen menunjukkan bahawa harta dan perniagaannya dijual sebagaimana yang dikatakan Sajjad. Saya rasa tidak rasa semudah itu menjual harta seperti rumah kerana perlu melalui pelbagai prosedur seperti melantik peguam, menandatangani dokumen jual beli dan pengesahan daripada pejabat tanah. Tambahan, Sajjad mempunyai notis bankrap," kata peguam, Nurul Hafidzah Hassan.

Muhammad Sajjad Kamaruz Zaman atau dikenali sebagai 'Nur Sajat' bakal muflis selepas pemfailan pemiutang bagi menuntut pembayaran penghakiman RM200,000 daripadanya dilakukan di Mahkamah Tinggi Shah Alam semalam.

Pemfailan petisyen dilakukan bekas stokis utama bengkung yang dikeluarkan Sajjad iaitu Owa Resources Sdn Bhd menerusi peguam, Nurul Hafidzah Hassan di hadapan Penolong Kanan Pendaftar Siti Suriatey Mohamed Yusoff.

Nurul Hafidzah ketika dihubungi berkata, petisyen itu difailkan selepas notis kebankrapan yang dikeluarkan terhadap Sajjad tidak mendapat sebarang maklum balas.

Menurutnya, menerusi perintah bankrap, Sajjad boleh diisytiharkan muflis seterusnya menyebabkan segala aset termasuk rumah dan akaun bank milik lelaki terbabit diuruskan Jabatan Insolvensi.

Nurul Hafidzah berkata, setakat ini masih belum diketahui di mana Sajjad berada walaupun dia mendakwa berada di Australia. Katanya, penghantaran petisyen akan dihantar ke alamat terakhir yang diketahui.

Terdahulu, Sajjad diberi notis kebankrapan melalui penyampaian ganti menerusi notis iklan dan penampalan selepas dibenarkan Mahkamah Tinggi Shah Alam. Ia susulan kegagalan Sajjad membayar jumlah penghakiman RM200,000 kepada Owa Resources selepas tidak dapat menjejaki lokasi sebenar defendan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKATA 'GEDIK' NAK BERLAKON - NORLIA GHANI ANGGAP PELAKON WANITA ITU KURANG AJAR

Baru-baru ini, pelakon veteran berkaliber Norlia Ghani telah dikata masih 'gedik' nak tawaran berlakon walau dah tua oleh seorang pelakon wanita yang bertudung labuh.

Norlia yang enggan mendedahkan identiti wanita itu berkata dia tidak mahu panjangkan cerita dan kemudiannya menjadi 'viral' (tular). Katanya, pada usia warga emas kini tidak sesuai untuknya terkait dengan isu sehingga viral di media sosial.

"Saya anggap dia kurang ajar. Ibu bapa dia tak ajar hormatkan orang tua. Dah katanya, kita tua dan saya tak marah pun sebab umur sekarang sudah 73 tahun. Tapi dia kata, 'gedik' kenapa?

"Saya ada ganggu dia ke, suami atau anak dia ke? Kenapa tiba-tiba kata 'gedik' dan orang tua macam saya pula dipilih. Pada hal, ada orang lain yang 'gedik' dan lebih daripada 'gedik' pun ada. Tapi, kenapa tak cakap macam itu?,"

Klik untuk gambar besar

"Apapun, bila kita dengar perkataan 'gedik' itu, dalam bahasa kasarnya gatal. Kalau kata saya gatal itu pasal apa, saya ada ganggu suami dia ke? Saya sebenarnya malas nak layan perkara-perkara macam ini.

"Tapi pada saya, dia itu orangnya kurang ajar. Dah tak ada topik nak keluar, dia buat benda-benda macam ini. Biarkanlah sebab saya pun dah biasa. Sudah lebih 50 tahun saya berlakon dan macam-macam orang cakap saya," ujar dipetik sebagai berkata kepada Harian Metro.

Norlia berkata dia masih lagi gigih 'shooting' drama kera ada rezeki. Ujarnya, dia bersyukur kepada Allah kerana masih memberinya rezeki dan dia jadi bersemangat sebab mampu berlakon lagi.

Ditanya juga dari mana dia tahu mengenai tohmahan terhadap dirinya itu, Norlia berkata benda dikongsi di media sosial. Tapi, tak apalah memang tak mahu melayannya dan panjangkan lagi cerita.

"Lainlah kalau cakap berdepan dengan kita, tahulah nasib dia. Kalau dia kata depan saya 'gedik', paling-paling penampar yang dia dapat," katanya.

Norlia yang sangat popular dengan watak Joyah menerusi drama popular 'Opah' yang disiarkan RTM pada 1980-an berkata, dia hanya mahukan ketenangan dalam kelangsungan hidup di usia emas sekarang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAZLI ZAINAL AKHIRNYA KELUAR HOSPITAL SELEPAS HAMPIR SEBULAN BERTARUNG

"Alhamdulilah syukur... Akhirnya setelah berperang selama 29 hari di Hospital Ampang, saya berjaya pulang ke rumah.. Terima kasih banyak semua yang membantu dari segi mental & fizikal sama ada secara terus atau tidak. Hanya Allah yang boleh membalas budi baik kalian.

"Saya akan specifikasikan nnt. Selesai fasa kritikal, sekarang saya perlu lalui fasa penyembuhan yang lebih kurang mencabar juga.. saya perlukan semangat dari kalian.. terus doakan saya.. terima kasih semua," kata penyanyi Fazli Zainal menerusi laman Instagram miliknya.

Selepas hampir sebulan ditempatkan di hospital akibat virus Covid-19, Fazli akhirnya dibenarkan pulang petang tadi. Menurut pelantun lagu 'Harapan' itu, keadaannya kini semakin pulih biarpun kadar oksigen yang tidak menentu. Jelasnya, dia perlu menjalani rawatan susulan sebulan sekali untuk memastikan keadaan kesihatannya pada tahap terbaik.

Klik untuk gambar besar

"Insya-Allah petang ni (tadi) dah boleh discharge. Kadar oksigen tu susah nak cakap, kadang turun naik. Saya masih kena pantau guna mesin yang disewa sampailah betul-betul sembuh, mungkin dalam tempoh enam bulan. Lepas tu kena datang rawatan susula 'post covid' sebulan sekali. Apapun terima kasih kepada semua yang terus mendoakan kesembuhan saya," katanya.

Terdahulu, Fazli telah dikejarkan ke hospital selepas paras oksigen dalam tubuh badannya menurun ke 75 peratus. Susulan itu, dia dimasukkan ke unit Rawatan rapi (ICU) bagi meningkatkan kembali tahap oksigen dalam tubuh badannya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INFO - 500,000 TONTON 'AUTUMN DI HATIKU'

Drama bersiri web AUTUMN DI HATIKU yang ditayangkan menerusi portal video Tonton (www.tonton.com.my/autumndihatiku) mulai 3 Julai lalu mencatat kejayaan luar biasa dengan rekod melebihi 500,000 hits tontonan video. Drama yang diinspirasi menerusi fenomena K-Pop di Malaysia menampilkan aktres terkenal Hanez Suraya, bintang Korea Kim Jin Sung, Anas Ridzuan, Ezzaty Abdullah dan Aiman Hakim.

Merupakan drama web sulung terbitan portal video Tonton, kejayaan luar biasa AUTUMN DI HATIKU membuktikan penerimaan khalayak bagi drama yang disiarkan secara ‘online’ selain sokongan promosi berterusan daripada pihak media terhadap drama bersiri ini. Tambah istimewa, kesemua episod AUTUMN DI HATIKU kini boleh ditonton secara GLOBAL di seluruh dunia pada bila-bila masa secara PERCUMA.

AUTUMN DI HATIKU disiarkan menerusi 28 episod harian pada setiap Isnin sehingga Sabtu jam 12 tengah hari mengisahkan tentang Nina (Hanez Suraya), yang bekerja di sebuah kedai kek dan merupakan peminat fanatik K-Pop. Kemunculan seorang pelanggan, Park Au Tum, atau dikenali dengan ‘Autumn’ (Kim Jin Sung) di tempat kerjanya pada suatu hari telah mengubah segalanya.

Nina mendapatkan bantuan Zidick (Aiman Hakim) selain rakan karibnya Jaja (Ezzaty Abdullah) dan cuba memenangi hati Autumn. Kai (Anas Ridzuan) pula seringkali menganggu kehidupan dua gadis ini dan cuba menggagalkan usaha Nina. Manakala Zidick mulai menaruh hati terhadap Nina dalam diam-diam.

Bagi anda yang masih belum menonton, daftar akaun anda secara PERCUMA menggunakan komputer, telefon pintar atau tablet (peranti Android & iOS) untuk akses ke Tonton pada bila-bila masa, di mana jua. Aplikasi TV Tonton juga turut terdapat di Samsung SMART TV dan ikuti Tonton menerusi Facebook, Twitter & Instagram untuk berita dan perkembangan terkini.


MASUK HOSPITAL - AISY MATEEN, ANAK YANA SAMSUDIN DIJANGKITI 'HFMD'

"Mateen okay. Doktor dah cakap Mateen kena jangkitan yang menyebabkan sel darah putihnya tinggi dalam masa yang sama juga dijangkiti Penyakit Tangan, Kaki Dan Mulut (HFMD).

"Mateen tak pernah ke Taska dan dijaga sepenuhnya oleh mommy sendiri dan nenek.

"Lepas ni mommy kena jaga- jaga tak boleh bagi mateen main-main di playground pasaraya atau terima apa- apa mainan dari orang sembarangan.

"Terima kasih aunty, uncle, kakak dan abang atas doa dan ucapan. Mateen okay demam dah tak ada cuma gatal sikit je!!," tulis pelakon Yana Samsudin mengenai anaknya, Aisy Mateen.

Klik untuk gambar besar

Difahamkan, anak sulung Yana itu telah dimasukkan ke hospital pakar, KPJ Damansara beberapa hari yang lalu akibat jangkitan tersebut.

Dalam pada itu, peminat yang risau dengan keadaan Mateen mula meninggalkan komen yang mendoakan supaya anak kecil itu cepat sembuh.

www.myartis.com / Sumber: Astro Gempak & Yana Samsudin IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BIARPUN SUDAH BERBAIK - LAN SOLO TIDAK RANCANG KEMBALI DENGAN KRISTAL

Meskipun penyanyi Lan Solo sudah mengakhiri sengketa dengan Rody, namun dia tidak merancang kembali bersama kumpulan Kristal. Lan atau nama sebenar, Mohd Razlan Mohamed Yusof berkata, dia perlu menghormati band baharu, Kristal X dan kumpulan lama, Kristal yang sudah memiliki vokalis sendiri.

"Saya sudah ada Kristal X dan Kristal juga sudah ada penyanyi, jadi tak sepatutnya saya kembali. Situasi ini seperti mereka sudah ada perkahwinan baharu, takkan saya mahu kacau rumah tangga mereka? Saya perlu hormati 'rumah tangga' mereka.

"Saya juga harap penghormatan sama untuk keluarga baharu saya, Kristal X. Tetapi saya tidak pernah menolak jika mahu bekerjasama. Semua perkara yang berlaku ini mematangkan saya. Tidak perlu ada perkara negatif lagi... Buat apa hendak bermusuh.

"Mungkin ketika itu (sewaktu pergeseran), amarah menguasai selain faktor kepenatan serta tekanan menjayakan program realiti, Gegar Vaganza (GV)," jelasnya.

Klik untuk gambar besar

Pada 6 Disember lalu, Lan memuat naik foto bersama Rody di Instagram (IG) selepas mereka terserempak di surau Pusat Konvensyen Antarabangsa Putrajaya (PICC). Pertemuan itu menjernihkan hubungan mereka yang keruh sejak empat tahun lalu. Lan berkata dia sering mendoakan hubungan mereka kembali jernih.

"Saya selalu cakap kepada isteri saya, kalau ada yang bertegur sapa, Insya-Allah kami akan terus baik. Sejujurnya, saya sangat hormat apabila Rody yang menegur saya dahulu.

"Sebelum ini, ramai yang bertanya apakah kami sudah berbaik atau belum. Saya selalu cakap biar masa yang menentukan. Betul-betul Tuhan bagi masa dan diketemukan kami pada masa sesuai.

"Saya tidak menolak untuk berbaik sebab kami sudah saling mengenali sejak kecil lagi. Emak dan ayah Rody seperti ibu bapa saya... Saya pun sudah tiada ayah. Saya harap hubungan baik ini berterusan dan tiada lagi pihak ketiga yang 'mencucuk'," katanya.

Sebelum ini, hubungan Lan dan Rody keruh selepas Lan yang masih menganggotai kumpulan Kristal menyertai musim keempat GV pada 2017. Sementara itu, berkongsi mengenai Kristal X, Lan berkata, kumpulan itu masih aktif biarpun masing-masing ada komitmen sendiri.

"Kristal X dianggotai pemuzik profesional. Jadi, saya tidak pernah menyekat mereka ke sana-sini. Kami tiada ikatan yang membuatkan mereka perlu komited dengan kumpulan ini. Kami bersatu ikut projek. Jadi, tiada masalah kalau sesiapa mahu melakukan kerja lain," ujranya yang kini tampil dengan single baharu berjudul '5 Kaki 4 Inci'.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - HAIRIE OTHMAN SERTAI PARTI PAS

Pelakon Hairie Othman akhirnya mengikuti jejak rakan seperjuangan yang lain seperti Wan Aishah Wan Arifin, Bob Lokman, Sham Kamikaze, Azmil Mustapha dan lain-lain lagi untuk menyertai PAS. Difahamkan, Hairie akan menyerahkan borang keahliannya pada parti tersebut dalam satu program pada 6 Julai ini.

"Saya tidak gusar tentang soal sertai PAS meskipun kini berumur 41 tahun. Saya yakin dengan pilihan saya ini dalam memperjuangkan Islam di negara ini," ujar Hairie yang pernah membintangi filem patriotik seperti Leftenan Adnan.

Klik untuk imej besar...


BLACK MOHON MAAF: "NIAT SAYA NAK MEMBANTU TAPI CARA SAYA ITU SALAH..."

"Baru-baru ini saya ada keluarkan satu kenyataan yang membuatkan ramai orang tak selesa dan marah. Niat saya nak membantu tapi cara saya itu salah, komen-komen saya juga buat orang marah. Jadi, saya ingin memohon maaf secara terbuka atas kesilapan saya, saya pun manusia biasa melakukan kesilapan," demikian kata penyanyi Black Hanifah menerusi sepotong video di laman Instagram.

Black tampil membuat permohonan maaf secara terbuka susulan kenyataannya mengenai permintaan bantuan khusus dari kerajaan kepada artis hingga mencetuskan ketegangan umum. Akui Black, kenyataannya itu membuatkan ramai yang kurang selesa dan marah walaupun niat asalnya ingin membantu.

Sehubungan itu, Black memohon orang ramai agar menghentikan komen tidak baik terhadap dia sekeluarga: "Saya harap netizen di luar sana hentikan komen yang tak baik kepada saya dan keluarga saya: "Di sini juga saya juga berterima kasih kepada Perdana Menteri kita, Tan Sri Muhyiddin Yassin yang memberikan hak sama rata kepada seluruh rakyat Malaysia. Jangan gaduh-gaduh dah, stay at home," tambahnya.

Terdahulu, Black menyuarakan pendapat supaya golongan selebriti turut dibantu, namun kenyataannya mengundang salah faham apabila netizen berpendapat kerajaan perlu membantu orang yang lebih susah berbanding penggiat seni.

Klik untuk gambar besar

www.myartis.com / Sumber & foto: Astro Gempak & Instagram Black Hanifah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONGSI FOTO SUAMI GIGIT DAGU - EMMA MAEMBONG TERIMA KOMEN SINIS NETIZEN: "ANAK IKUT BAPAK YER..."

Menerusi muat naik di laman Instagram baru-baru ini, pelakon Emma Maembong telah berkongsi beberapa foto aksi mesranya bersama suami, Shazli. Bagaimanapun, perkongsian Emma itu telah mengundang komen sinis dan kritikan sesetengah warganet.

Salah satu gambar dimuat naik oleh pelakon 'Kerana Dia Manusia Biasa' itu menunjukkan suaminya menggigit mesra dagu sambil mereka berdua tersenyum. Aksi mesra tersebut mengundang rasa 'geli' segelintir netizen yang sempat memberikan komen sinis di Facebook.

Beberapa netizen sempat menasihati Emma untuk berhati-hati dalam berkongsi gambar mesra suami isteri kerana boleh mengundang perkara tidak elok.

Namun, kebanyakannya 'condemn' pasangan yang mempunyai seorang anak itu kerana gambar sebegitu dianggap 'intim' dan tidak sesuai dikongsi kepada umum.

Malah, ada juga yang menyamakan gelagat anak pasangan ini, Shariq gabriel yang sebelum ini menerima perhatian apabila aksi yang suka gigit orang itu ternyata ikut perangai bapanya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


12 GAMBAR - NURUL WAHAB BABY SHOWER

Gambar Nurul Depp atau Nurul Wahab yang mengadakan baby shower ala-ala koboi bersama suami dan rakan artis. Meskipun ada segelintir pihak yang mengutuk mengatakan ia terlalu kebaratan dan lebih elok melakukan kenduri cara Islam, namun ia pastinya tidak menjadi kudis buat Nurul.

"Thanks to all my beautiful friends that organising my baby shower. Really appreciate it." ujar Nurul.


AZNIL BUAT LAPORAN POLIS, NAMA DISALAH GUNA

"Saya dapat laporan ada orang guna nama saya tanpa kebenaran. Mereka yang menjual barangan elektrik memanggil orang ramai yang lalu-lalang di hadapan kedai untuk buat cabutan bertuah dan menang hadiah percuma. Hadiah itu pula dikatakan akan disampaikan oleh saya di atas pentas dalam sebuah majlis yang  diadakan pada 31 Ogos ini di pusat beli-belah berkenaan.

"Jadi saya mahu mengingatkan kepada orang Kuching bahawa saya tiada kena-mengena dengan usaha untuk memerangkap orang-orang yang dirasakan boleh mereka tipu," kata pengacara popular, Datuk Aznil Nawawi atau mesra disapa Paknil yang membuat laporan polis di Balai Polis Kota Samarahan, Sarawak semalam selepas mendapati namanya disalah guna oleh pihak tertentu.

Menerusi perkongsian dalam sebuah video di Instagramnya, pengacara berusia 57 tahun itu menyedari ada pihak tidak bertanggungjawab menggunakan namanya untuk menipu orang ramai di sebuah pusat beli-belah di Kota Samarahan.

Klik untuk gambar besar

Tambah Paknil, beliau tidak mahu masyarakat di situ percaya kerana secara kebetulan beliau kini sedang berada di Kuching atas urusan kerja. Kebetulan saya ada di sini, nanti orang percaya tentang cabutan bertuah itu.

"Sedangkan saya ke sini tiada kaitan dengan syarikat elektrik berkenaan. Akhirnya nanti akan sebabkan anda kehilangan wang ringgit. Jadi berhati-hatilah kepada semua dan jika anda didekati oleh manusia penipu seperti ini, buat laporan polis," pesannya.

www.myartis.com / Sumber & foto: Kosmo & Instagram Aznil Hj Nawawi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SIASATAN MENDAPATI BERSALAH - HOT FM TAMATKAN KONTRAK SHUK

"Kontrak perkhidmatan Shuk sebagai penyampai radio di Hot FM ditamatkan berkuatkuasa hari ini (Khamis). Selepas selesai siasatan dalaman mendapati berlakunya pelanggaran terma perjanjian oleh Shuk seperti yang sudah dipersetujui di dalam kontrak perkhidmatannya sebagai penyampai radio Hot FM.

"Shuk juga telah dimaklumkan mengenai hal ini," demikianlah kata pengurus Besar Kumpulan Audiens & Pemasaran Ripple, Anida Mohd Tahrim, menerusi satu kenyataan media dengan mengatakan keputusan itu dicapai selepas pihaknya mendapati pelawak dan pengacara Shuk Sahar telah melanggar kontrak dan terma perjanjian.

Krisis rumah tangga dan isu curang melibatkan Shuk akhirnya memakan diri apabila siasatan dalaman pihak pengurusan stesen itu mendapati dia bersalah.

Klik untuk gambar besar

Pada 24 Januari lalu, kontrak perkhidmatan Shuk sebagai penyampai radio Hot FM digantung sementara bagi memberi ruang kepada pihak pengurusan melakukan siasatan dalaman yang terperinci berhubung isu rumah tangganya yang tular di media sosial.

Pada Isnin lalu, Hot FM mengumumkan penyanyi dan pelakon Mark Adam merupakan penyampai baharu segmen GPH. Mark bergandingan bersama seorang lagi penyampai iaitu Fizie bagi memeriahkan GPH selepas pengunduran Shuib pada hujung Januari lalu.

Dalam pada itu, Anida berkata pemilihan Mark Adam sebagai penyampai GPH yang bersiaran setiap hari Isnin hingga Jumaat bermula pukul 6 pagi hingga 10 pagi itu dapat memberikan nafas baharu kepada stesen radio berkenaan.

"Selepas Shuib berundur dari Hot FM, kami sudah merancang untuk memberi 'facelift' kepada GPH dengan kemasukan Mark Adam. Reputasi Mark sebagai penghibur yang versatil memberikan nafas segar untuk segmen GPH.

"Harapan kami agar para pendengar akan terus menyokong Hot FM dan kami menjanjikan pengisian yang terbaik buat semua khususnya pendengar setia Hot FM," ujarnya.

Terdahulu, Shuk terpalit dengan kontroversi selepas tersebarnya video dia berlaku curang terhadap isterinya, Rossalennah Natassyiah Asshaferah dan didakwa mempunyai hubungan dengan wanita lain.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FRANCISSCA PETER & SITI FAIRUS DIKURNIAKAN GELARAN DATUK

Bersempena Ulang Tahun Hari Keputeraan Ke-63, Sultan Pahang, Al- Sultan Abdullah Ri’ayatuddin Al-Mustafa Billah Shah pada Isnin, dua penyanyi era 80-an iaitu Francissca Peter dan Siti Fairus telah dikurniakan Darjah Indera Mahkota Pahang (DIMP) yang membawa gelaran Datuk.

Pemangku Raja Pahang, Tengku Hassanal Ibrahim Alam Shah Al-Sultan Abdullah berkenan menyempurnakan istiadat penganugerahan itu di Istana Abu Bakar di Pekan.

Selain Francissca dan Siti Fairus, ketua Jurulatih Bola Sepak Pahang, Dollah Salleh, Jurulatih Bola Sepak, Zainal Abidin Hassan turut bersama-sama 24 penerima lain menerima gelaran sama.

Seramai 99 individu telah dianugerahkan darjah kebesaran dan pingat Pahang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DOAKAN SAYA YA" - ZILA BAKARIN AKUI SUDAH BERTUDUNG SEJAK SEBULAN

Pelakon Zila Bakarin sejak akhir-akhir ini telah memuatnaik foto dirinya memakai tudung dan ia telah menarik perhatian ramai. Perkongsian itu dibuat menerusi entri di akaun Instagramnya buat tatapan umum.

Entri tersebut mendapat reaksi positif daripada pengikut IGnya yang rata-rata mendoakan agar Zila terus berhijab. Tidak kurang juga yang memuji kecantikan Zila dengan imej bertudung itu.

Menerusi pemerhatian, pelakon drama 'Dendam Aurora' mendedahkan dia telah berhijab sejak sebulan yang lalu: "Oh masa jadi mak Baizura cerita Amda tu sis dah bertudung la ya. Cantiknya," tulis seorang pengikut." - "Oh cerita tu awal tahun shooting, tak pakai lagi. Ni baru je sebulan macam tu, doakan saya ya," balas Zila.

Unti info, Zila mula aktif di industri hiburan pada tahun 1996 dan berjaya mengekalkan popularitinya sehingga kini.

Klik untuk gambar besar

www.myartis.com / Sumber & foto: Astro Gempak & Instagram Zila Bakarin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAGU CIPTAAN UNTUK VIDA & ALIFF SYUKRI 'MELETUP' DI YOUTUBE - AMY UKS NAFI KEHIDUPAN KINI SEMAKIN MEWAH

Komposer dan pemuzik Amy Uks menerusi Facebooknya sebelum ini ada bertanyakan pendapat warganet jenis kenderaan pelbagai guna (MPV) mewah yang sesuai dimiliki. Dek kerana itu, ramai menyangka kehidupan Amy atau Azmi Hassan sekarang semakin mewah.

Amy yang dihubungi bagaimanapun berkata, ia bukanlah bertujuan untuk menunjuk-nunjuk kepada mana-mana pihak. Akui Amy, dirinya tidaklah terlalu kaya selepas lagu ciptaannya untuk Datuk Seri Vida dan Datuk Seri Aliff Syukri 'meletup' di YouTube.

"Tak adalah kaya sangat. Bolehlah lepas untuk bayar rumah, pejabat, studio dan lain-lain perkara berkaitan. Saya hanya nak intai-intai dulu. Tujuannya pun untuk kegunaan pergi show Uks yang jaraknya agak jauh. Biasanya saya jarang terus balik.

"Sekarang kena fikir banyak kerana saya kena balik studio untuk siapkan lagu. Banyak komitmen saya sekarang berbanding dahulu. Sejak lagu 'Ku Ikhlaskan' nyanyian Datuk Seri Vida meletup, saya makin banyak ditawarkan buat lagu untuk penyanyi lain," ujarnya yang dipetik sebagai berkata kepada Harian Metro.

Menurutnya yang menghasilkan lagu Raya Aliff Syukri berjudul 'Kelepok Raya' dan DSV berjudul 'Muah Muah Raya', dia masih mempunyai komitmen menyiapkan beberapa lagu-lagu mereka.

"Untuk DSV saya kena siapkan sekitar tujuh atau lapan lagu dan untuk Aliff Syukri pula empat lagu. Selainnya adalah dua lagu untuk Ifa Raziah dan satu untuk Baby Shima.

"Sekarang pun ada lima lagi pengeluar produk nakkan lagu saya. Kebanyakan deal mereka diuruskan oleh DSV dan Aliff Syukri. Tak sangka mereka ibaratnya macam pengurus saya pula.

"Mereka pula tolong saya, sekarang orang nampak saya senang sekarang. Ini rezeki saya kerana semasa Perintah Kawalan Pergerakan (PKP) saya hilang pendapatan selama dua tahun.

"Malah penganjur-penganjur yang anjurkan show dengan kami pun ada yang dah bungkus. Ada juga yang jual semua peralatan konsert yang mereka ada kerana tak mampu nak 'survive'," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK DIDIE DAPAT KEPUTUSAN CEMERLANG, '4 FLAT'

Menerusi laman Instagram, pelakon dan pengacara Didie Alias telah berkongsi berita gembira dimana anak-anaknya mendapat keputusan cemerlang iaitu '4 flat' dalam pelajaran mereka.

Kata Didie, keputusan cemerlang anak-anaknya itu merupakan penguat semangat untuk terus mencari rezeki.

"Alhamdullillah hanya Allah je yang mengetahui perasaan ibu aka mumy kpd anak2 yg mendapat keputusan cemerlang..

"Tahniah anak2 mumy @dayinirdzn @dinierdzn @diyanardzn bg muny tersenyum dan penguat semangat mumy untuk terus berkerja mencari rezeki utk korang.

Klik untuk gambar besar

"Nie je yang blh membuat orang diam mengata kt mumy,biarlah org nk ckp ape kt mumy kamu nie, I do all this for u..

"Berkat doa mumy & daddy, Semuga korang terus sukses dunia & akhirat..❤ u 😘😘😘 #bulanyangcemerlangbuatanak2muny #4flat #syukuryaAllah #sentiasamendoakan #doayangbaik2 #," tulisnya.

Susulan itu, netizen mengucapkan tahniah kepada Didie, malah ada juga yang memuji cara dia membesarkan anak-anaknya itu.

Bagaimanapun, ada juga netizen yang mempersoalkan kejayaan '4 flat' anaknya itu dengan mengatakan ia sesuatu yang mustahil untuk dicapai.

Untuk makluman, Didie dikurniakan lima cahaya anak hasil perkahwinan terdahulu dengan pelakon Ridzuan Hashim. Mereka adalah Nur Dhaniyah, Muhammad Daniel, Nur Dania, Nur Diyana dan Nur Dayini.

Manakal perkahwinannya dengan suami kedua Norisham Ismail, Didie dikurniakan anak lelaki bernama Muhammad Dayyan.

Apapun, jika berusaha bersungguh-sungguh tiada apa pun yang sukar untuk dicapai. Bak kata perpatah, usaha tangga kejayaan. Betul tak?

www.myartis.com / Sumber: Media Hiburan & Instagram Didie Alias

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NANA SHEME SELAMAT AKHIRI ZAMAN SOLO - PILIH PRODUSER MUZIK SEBAGAI SUAMI

Pada petang Sabtu, penyanyi Nana Sheme selamat bergelar isteri dengan jejaka pilihannya yang juga seorang produser muzik berasal dari Pulau Pinang, Zikri Zakaria dengan sekali lafaz.

Majlis pernikahan yang berlangsung di Damai Central, Kuching, Sarawak itu menyaksikan Nana Sheme atau nama sebenarnya Nur Nabilah Hashimi, 27, dinikahkan oleh jurunikah Khalid Ibrahim berwakil walikan bapanya, Hashimi Alwi.

Pada acara tersebut yang dihadiri ahli keluarga dan teman rapat pasangan pengantin, Zikri menyerahkan dua dinar emas sebagai mas kahwin kepada Nana Sheme.

Menerusi siaran langsung di laman Instagram penyanyi lagu 'Hantu atau Buaya' itu, pasangan berkenaan dilihat memakai pakaian sedondon serba putih.

Klik untuk gambar besar

Sementara itu, majlis kenduri pasangan itu di Kuching bakal berlangsung pada malam Sabtu di lokasi sama. Manakala majlis menyambut menantu di pihak lelaki akan diadakan di Sungai Petani, Kedah dalam masa terdekat.

Untuk makluman, Nana dan Zikri mengikat tali pertunangan pada Mei lalu namun bertindak merahsiakan perkara itu atas sebab-sebab tertentu.

Sebelum ini, Nana pernah mendedahkan cinta di antara mereka berputik ketika dia menyertai pertandingan Big Stage musim ketiga. Malah katanya, Zikri adalah insan bertanggungjawab menjaganya sepanjang menyertai pertandingan berkenaan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KENAPA MEREKA PERLU MENIPU..." - BEKAS ISTERI DAKWA AIDID KAHWIN DENGAN SERINA KETIKA MASIH SUAMINYA

Nampaknya semakin rumit kontroversi berhubung pernikahan anak cef selebriti terkenal, Datuk Chef Wan iaitu Serina Redzuawan dengan seorang pegawai polis bernama Meor Mohammad Aidid Meor Jamaluddin apabila ia didakwa berlangsung tanpa pengetahuan dan kebenaran isteri pertama.

Tampil menjelaskan situasi sebenar, wanita bernama Nur Hamizah Shaffee, 34, mendakwa dia adalah isteri kepada Aidid ketika Serina dan suaminya mendirikan rumah tangga. Malah Hamizah juga menyangkal dakwaan Serina bahawa Aidid berstatus duda ketika mereka bernikah secara senyap di Perlis.

"Saya cuma nak bersihkan nama keluarga, sebab tu saya beritahu perkara sebenar. Saya tak tahu kenapa mereka (Serina dan Aidid) perlu menipu. Memang benar Aidid berkahwin dengan Serina ketika dia masih suami saya yang sah.

"Sebenarnya hubungan saya dengan bekas suami pun tiada sebarang masalah dan kami jalani kehidupan bahagia biarpun kadangkala terpaksa berjauhan kerana kerja masing-masing," kata Hamizah.

Klik untuk gambar besar

Hamizah yang juga seorang pensyarah di sebuah kolej antarabangsa di Kampar, Perak mendirikan rumah tangga dengan Aidid pada 8 Ogos 2015 dan mereka tidak dikurniakan cahaya mata.

Bagaimanapun menurut Hamizah dia diceraikan Aidid, dipercayai seorang pegawai kanan polis berpangkat Inspektor yang bertugas di sebuah Ibu Pejabat Polis Kontinjen (IPK) pada 9 Mac lalu.

"Ikutkan saya nak berdiam diri sahaja tapi apabila dia (Serina) beritahu perkara tidak betul, saya perlu bersuara. Saya syak mereka berkahwin pada minggu ketiga bulan Februari.

"Pada 9 Mac lalu, saya diceraikan dengan talak satu. Cukup sebulan kami bercerai, Serina kongsi berita perkahwinan mereka kepada umum," jelasnya.

Bagi mengukuhkan lagi dakwaan, Hamizah turut berkongsi salinan aduannya kepada mStar yang dibuat terhadap Jabatan Integriti dan Pematuhan Standard (JIPS) PDRM di IPK Perak pada 2 Mac lalu.

Menerusi aduannya, Hamizah berkata pada 18 Februari lalu dia dimaklumkan oleh Aidid mengenai pernikahannya dengan Serina. Hamizah turut menyatakan di dalam aduannya bahawa perkahwinan itu berlaku tanpa kebenarannya selaku isteri pertama.

Untuk rekod, JIPS PDRM berfungsi bagi memantapkan integriti pegawai di samping memastikan tugas dilaksanakan dengan mematuhi standard yang telah ditetapkan.

Dalam pada itu, Hamizah memberitahu dia juga cuba menghubungi bapa Serina iaitu cef selebriti terkenal Datuk Redzuawan Ismail atau Chef Wan bagi menjelaskan perkara sebenar namun usahanya tidak berjaya.

"Saya ada hubungi Chef Wan untuk jelaskan hal ini tapi tak berjawab. Dia tidak tahu apa-apa fasal pernikahan mereka. Chef Wan langsung tidak bersalah dalam hal ini... saya harap netizen pun jangan menilai dengan membaca cerita satu pihak (Serina) sahaja," ujarnya.

Sebelum ini Chef Wan meluahkan rasa kesal apabila mendakwa Serina sudah menikah di negara jiran tanpa pengetahuannya. Perkara itu diluahkan oleh Chef Wan selepas beberapa jam Serina mengumumkan mengenai perkahwinan keduanya itu di Instagram pada Jumaat lalu.

Serina bagaimanapun tampil memberitahu bahawa kenyataan bapanya itu adalah tidak benar dan menegaskan pernikahannya dengan Aidid diadakan di Malaysia.

Aktres berusia 38 tahun itu juga berkata tindakan bapanya memuat naik status kecewa itu dilakukan selepas dihasut oleh pihak tertentu yang kurang senang melihat kebahagiaan mereka sekeluarga.

Serina sebelum ini pernah berkahwin dengan Gavin Edward O'Luanaigh pada 1 Januari 2010 namun disahkan bercerai talak satu di Mahkamah Rendah Daerah Petaling pada 1 Ogos 2017. Hasil perkahwinan, mereka dikurniakan sepasang cahaya mata, Tristan Tareef, 11, dan Isabella Saya, 9 tahun.

www.myartis.com / Sumber & foto: mStar & Facebook Nur Hamizah Shaffee

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::